recursal/SuperWikiNEXT-32B huggingface dataset:
**時代美食頻道**（粵拼：si4 doi6 mei5 sik6 pan4 dou6）
（簡化字：**时代美食频道**）係天津電視台嘅一間已經停止廣播嘅電視頻道，2005年3月28號開播，2016年10月1號01:00停播。

佢亦係中國大陸第一間以飲食做主題嘅專業頻道。從開播到停播期間，雖然中國大陸部分地區嘅數字機頂盒都可以收到，但凈限華北同東北地區，兼必須要加錢先至有得睇。部分中國大陸出嘅網上電視軟件冇收到呢個電視台。頻道從開播之後到停播之前，每日01:00～07:00冇節目。

史
-

2005年3月28號，天津嘅時代天創傳媒發展有限公司為咗方便全中國大陸各地嘅街坊同百姓提供全方位嘅服務大全而開播咗集衣食住行（另外三間分別係時代風尚頻道、時代出行頻道同埋時代家居頻道）。頻道開播之後以收費形式面向中國大陸華北同東北地區播出。

2016年9月30號挨晚，雖然頻道繼續正常播出，但天津電視台方喺未向觀眾發佈停播公告情況下，特別向已經訂購咗收費電視嘅用戶發咗封公告信，話屬下嘅所有收費數碼頻道喺聽日凌晨停播。具體原因眾說紛紜，但估計係收視率太低或頻道嘅節目內容未經過審批有關。實際上，頻道喺最近1個月播嘅都係翻炒節目令收視率一落千丈。

2016年10月1號01:00，時代美食頻道播嗮當日嘅節目後，雖然網上直播信號同埋非天津地區嘅機頂盒播出嘅信號，入咗測色板後一直未恢復播出，但喺天津嘅市有線同泰達有線屬下嘅機頂盒播出版本全部變成黑屏，帶「對唔住，可能係節目停播或信號檢修嘅原因，請您慢慢等。如有疑問請打客服熱線咨詢」嘅冇信號畫面字樣，留畀觀眾一個大整蠱。

註
-

1. ↑  天津电视台"衣食住行"系列数字电视付费频道全部开播 互聯網檔案館嘅歸檔，歸檔日期2012年11月17號，. Digital New-media （2005-04-13）
2. ↑  微博消息

攷
-

* 頻道介紹
**意大利憲制改革公投**響2016年12月4號舉行。

背景
--

英國公投通過脫歐、特朗普贏出美國總統被認為係反映民粹主義高漲，呢股顛覆建制，打破傳統秩序嘅浪潮，未來幾個月會可能席捲歐洲，徹底改變歐洲政治格局。

首當其衝係意大利呢次舉行嘅憲制改革公投，主要係削減參議院人數同權力，總理倫齊講明，如果公投唔過就唔撈，反對陣營一直響民意調查領先，如果倫齊落台，提早大選，近年迅速冒起，成為意大利最大反對黨兼攞到羅馬市長嘅五星運動好有可能上台執政。反建制、疑歐派嘅五星運動，曾經建議就歐元地位舉行公投，一旦成功，實會觸發歐洲政局同金融動盪，影響唔睇少得。

外界除咗關注將公投結果同自己政途掛鈎總理倫齊嘅去留問題，更憂慮觸發意大利脫歐。

今次憲法改革主要針對國會同政府體制，內容包括將參議院人數由三百一十五人減到一百人，限制參議院否決法案嘅權力，可以縮短參眾兩院拉鋸時間，提高行政效率。另外，亦會收返地方政府部分權力，減少中央同地方政府之間嘅官司爭拗。

取態
--

### 支持

而倫齊認為，透過憲法改革，可以解除對意大利經濟嘅束縛。

### 反對

反對憲法改革嘅陣營包括反移民嘅北方聯盟同反建制右翼政黨五星運動，佢哋響公投之前舉行多輪示威，為否決公投造勢。 

反對陣營又批評，擴大行政機關權力容易令到中央政府獨攬大權，危害民主。

民意調查
----

選前民意調查話，否決改革嘅民意佔多數而且一直領先。

分析
--

倫齊響2014年以三十九歲做咗意大利有史以來最後生嘅總理嗰時，講明要大刀闊斧改革，但係以改革姿細上台執政成三年來，意大利經濟依然冇起色，失業率徘徊響一成以上，接近百分之十二，南部情況就更差，同時亦被指扶貧不力。而失業超過一年嘅民眾佔失業人口接近六成，比率高過嗮其他歐盟國家。當地經濟過去八年亦累計收縮咗八個百分點左右，倫齊講過經濟增長會超越德國嘅承諾失敗。但係佢將公投同個人前途綁埋一齊，就變成係對自己嘅信任投票。所以反對陣營呼籲民眾藉住公投向倫齊講唔掂。 

分析指出，很多人只係知道公投同倫齊政治前途有關，可能會咗咁而投反對票，根本冇興趣了解改革內容。倫齊接受電視台訪問時就承認自己做錯咗，多番向選民解釋今次公投並唔係去評價政府嘅表現。分析擔心，如果公投被否決，倫齊真係辭職，可能會觸發提前選舉，支持脫歐嘅政黨上台，令意大利成為繼英國之後，第二個啟動脫歐公投嘅國家。不過亦有觀察家認為，留歐陣營毋須過分憂慮，原因係倫齊領導嘅民主黨始終係國會最大黨，況且總統馬塔雷拉為咗維持政局穩定，可能會要求佢推遲辭職嘅決定。 

亦有專家指出，今次公投嘅焦點已經變質。如果倫齊的提案遭否決，引發政局不穩，當地銀行業可能首當其衝，難以籌集資本重組業務，引發執笠風險，甚至連累歐元區嘅銀行體系。其中面臨危機嘅，包括第三大規模嘅鍚耶納銀行。

攷
-

1. 1 2 3  （繁體中文）歐洲民粹風潮，now新聞，2016年11月15號。
2. 1 2 3 4 5 6 7  （繁體中文）意大利周日公投憲法改革　否決現佔多數，now新聞，2016年12月2號。
3. 1 2 3  （繁體中文）意大利經濟低迷成公投通過阻力，now新聞，2016年12月3號。

Template:意大利選舉
**亞洲電視國際台**（粵拼：aa3 zau1 din6 si6 gwok3 zai3 toi4）
（aTV World，就咁叫做**國際台**）係香港亞洲電視（aTV）嘅電視頻道，每日播出大約 22 個鐘頭，以英語為主，亦都有少少普通話、日語同韓語節目。

歷史
--

**亞洲電視國際台**喺1973年4月6號成立，前身係麗的電視**英文台**同埋亞洲電視**鑽石台**，喺1989年2月13號改叫國際台。喺1999年，國際台為咗配合市場同埋觀眾而重新定位，播放電影同劇集之餘，提供生活時尚、科技新知、社會時事等娛樂資訊節目，並籍此可以減低運作成本；國際台嘅重新定位亦都係為咗減低採購節目嘅成本，同埋吸引高收入同高教育水平嘅觀眾。喺2002年，亞洲電視獲中國國家廣電總局批出牌照，批准亞洲電視本港台及亞洲電視國際台正式落地廣東省珠三角地區，成為首個落地國內嘅境外免費電視台。

節目
--

由於無綫電視嘅慣性收視，令國際台嘅收視點亦都比香港另一英語電視台——明珠台為低。根據AC尼爾森2006年做嘅收視調查，全香港最高收視嘅100個英語節目都係由明珠台攞到。國際台主要播出嘅節目嚟自英國同美國，包括電視劇、紀錄片、體育賽事同埋動畫等等。其中節目包括 CSI: Crime Scene Investiogation 滅罪鑑證科、Survivor 生還者 同Late Show with David Letterman 大衛牙擦騷等。除咗呢啲節目之外，國際台亦都喺非黃金時間播放韓語、日語電視節目、美國嘅宗教節目同埋中國中央電視台、美國CBS同台灣東森電視嘅新聞報道，提供多元化嘅節目。國際台亦都喺星期三夜晚直播香港賽馬賽事。

國際台全港類比電視訊號發射頻道及頻率
------------------

| 發射站 | 頻段 | 頻道 |
| --- | --- | --- |
| 慈雲山（主） | UHF | 第27頻道 |
| 青衣 | UHF | 第30頻道 |
| 元朗374 | UHF | 第32頻道 |
| 營盤 | UHF | 第33頻道 |
| 將軍澳村 | UHF | 第40頻道 |
| 馬灣 | UHF | 第41頻道 |
| 青山、飛鵝山、赤柱、石壁、元朗安樂路 | UHF | 第44頻道 |
| 金山、南朗山、砵甸乍山、康樂園、沙田駿景園、元朗新時代廣場 | UHF | 第45頻道 |
| 虎地 | UHF | 第48頻道 |
| 東涌數村 | UHF | 第50頻道 |
| 屯門數村 | UHF | 第52頻道 |
| 葵涌大白田 | UHF | 第53頻道 |
| 柴灣、聶高信山、紅花嶺、筆架山、大嶼山275、上洋山、元朗297、大欖涌141 | UHF | 第54頻道 |
| 九龍坑山、南丫島、琵琶山、照鏡環山、橫洲、石崗、大埔仔、大澳、沙頭角 | UHF | 第55頻道 |
| 坑口村、九華徑、長洲 | UHF | 第56頻道 |
| 西貢對面海、深井、茶果嶺 | UHF | 第57頻道 |
| 大埔泮涌村、鴨脷洲及香港仔 | UHF | 第58頻道 |
| 荃灣、中西區 | UHF | 第60頻道 |
| 馬灣田寮村 | UHF | 第61頻道 |

其它地區播出情況
--------

呢個台凈喺香港、澳門、廣東同廣西梧州嘅鄉下地區有得播。但由於好多時語言唔通，收視率長期低下，新聞入面一有敏感時政會出現扯咗信號情況，但由於有中國企業向亞視入股，所以有商業廣告喺廣東省市兩線直接播。不過喺收台之後到開台之前及部分時間，部分城市會播電視直銷廣告或專家講座（例如韶關或肇慶地區）。但有部分廣東嘅城市係冇國際台（例如汕頭南澳縣）或搵唔到國際台。廣東地區從2005年開始實行咗數字電視化之後，中山地區係廣東唯一城市保留咗國際台嘅模擬頻道。

中山地區喺2012年9月24號之前，重試過國際台廣播期間，一日24個鐘插播廣告。

### 停播之後

2016年4月1號深夜（UTC+8），亞洲電視屬下所有頻道就快熄機時，原訂會播出一張卡，但後嚟因技術原因而冇出現，取而代之係雪花或藍屏或黑屏。隨後無耐，收到國際台嘅地區出現唔同嘅變化：除咗深圳同佛山播循環短片；肇慶同清遠改為播本土垃圾廣告；江門改為轉播CCTV-1之外，其它地區都出現藍屏，帶有「節目信號中斷」嘅白色宋體字。喺廣州，停播之後重播咗港台電視31嘅音頻信號成8分鐘；直到當日00:24先至轉成測色板嘅界面。而香港地區按之前噉轉播港台電視33A（轉播CCTV-9英文版）節目。第二日，除廣州地區嘅珠江寬頻、U互動繼續播測色板；白雲花都及番禺從化有線無限循環播區新聞之外，其他地區轉咗廣東有線畀出嘅藍底帶「本港台和國際台由於牌照到期已停播」嘅宋體白字。停播後第4日，廣州地區亦轉播廣東有線畀嘅畫面。

2016年4月6號，湛江部分地區用華娛同星空頂咗原嚟嘅亞視兩個頻道位，甚至有部分地區變成測試頻道。

2016年4月12號，除咗廣州、茂名、佛山有線同深圳天威屬下都變成藍屏無字嘅畫面，增城有線變成測試頻道，重有部分地區直接刪台。

2016年4月15號，廣州嘅白雲有線將國際台改成彩條信號。

2016年4月19號，江門地區用CCTV-NEWS頂咗原先國際台嘅位。

2016年4月26號，汕頭地區用新疆衛視頂咗原先國際台嘅位。

2016年5月底，茂名地區將原先亞視國際台嘅頻道位刪咗。

2016年7月1號，肇慶新會地區用廣州電視台綜合頻道頂住原先國際台嘅位。

參考
--

1. ↑
2. ↑  〈廣東廣播影視網 - 咨詢投訴 明珠台國際台被整天插播廣告〉. 原著喺2014年8月19號歸檔. 喺2016年4月2號搵到.

* 香港電視廣播服務頻率表

睇埋
--

* 亞洲電視外購劇集一覽

出面網頁
----

* 亞洲電視國際台
* 亞洲電視

| * 睇
* 傾
* 改
香港地面電視頻道 |
| --- |
| 港台電視 | [**31**] 港台電視31 1 · [**32**] 港台電視32 1 · [**33**] 港台電視33（CCTV-1） 1、# · [**34**] 港台電視34（CGTN Documentary） 1、# |
| 奇妙電視 | [**76**] 香港國際財經台 1、3、4 · [**77**] HOY TV 1、3、4 · [**78**] HOY 資訊台 1、3、4 |
| 無綫電視 | [**81**] 翡翠台 1 · [**82**] J2 1 · [**83**] 無綫新聞台 1 · [**84**] 明珠台 1 · [**85**] 財經 體育 資訊台 1 |
| 香港電視娛樂 | [**96**] ViuTVsix 1、2 · [**99**] ViuTV 1、2 |
| 註：# 轉播頻道；所有頻道都係高清頻道發射訊號方法：1 大氣數碼電視廣播；2 固定寬頻網絡；3 混合光纖同軸電纜；4 微波多點傳輸 |
16世紀畫家畫出嘅巴比倫空中花園
亞述人描繪嘅空中花園
**空中花園**（古希臘文：οἱ [τῆς Σεμιράμιδος] Κῆποι Κρεμαστοὶ Βαβυλώνιοι），又叫**懸園**，係古代世界七大奇蹟之一。嚮前6世紀由新巴比倫王國尼布甲尼撒二世（Nebuchadnezzar）喺巴比倫城為佢患咗思鄉病嘅王妃安美依迪絲（Amyitis）起嘅。而家已經成為傳說。

呢個空中花園據說係用咗立體造型，有4層平台，由瀝青同磚塊起成，平台由25米高石柱支撐，有灌溉系統，由奴隸負責打理，佢哋不停噉推動連住齒輪嘅把手。花園種咗各種花草樹木，離遠睇好似有個花園喺半空。佢個名純粹係出自希臘文paradeisos一字意譯。又可以叫做「梯形高台」。所以推測「空中花園」實際上就係起喺「梯形高台」上面嘅花園。希臘文paradeisos（空中花園）後來變成咗英文paradise（天堂）。

而家建築元素
------

而家好多大廈、屋苑都學咗呢種空中花園建築元素，都叫做「空中花園」、平台花園、天臺花園咁。

睇埋
--

* 啟德空中花園

出面網頁
----

* 新華網 - 世界著名古城遺址巴比倫及巴比倫空中花園
* 巴比倫空中花園

| * 睇
* 傾
* 改
古代世界七大奇蹟 |
| --- |
| 
* 胡夫金字塔
* 空中花園
* 奧林匹亞宙斯神像
* 阿提密斯神殿
* 摩索拉斯王陵墓
* 羅得島太陽神銅像
* 亞歷山大燈塔

 |

|  |  |
| --- | --- |
| 權威控制 | 
* VIAF: 304928287
* LCCN: sh2019000109
* GND: 4228412-0
* SUDOC: 13611928X
* BNF: cb161161096（資料）

 |
**太空戰士Versus XIII** (日文：ファイナルファンタジーヴェルサス XIII 英文：Final Fantasy Versus XIII）係史克威爾艾尼克斯(SQUARE ENIX)開發嘅太空戰士系列嘅最新PS3動作遊戲，Fabula Nova Crystallis Final Fantasy XIII計劃嘅第二作。Versus 係拉丁文，意思係「改變方向」。

簡介
--

　　喺發佈會嘅短片中顯示，遊戲舞台係喺一個近現代嘅世界觀，主角係王族嘅人，他所在嘅王國代代都係守護水晶。主角嘅穿著就好似個普通嘅現代人，但係拿著機槍攻擊佢嘅人全部都係著住中古世紀嘅鎧甲。呢班人係來自外面的世界，而主角就係要由佢哋嘅襲擊之下保護水晶。從製作人員嘅訪問中，『FF』作品之中，都無以現代為故事舞台，而呢個世界係影射我們的世界。而劇情方面都有實際引用莎士比亞嘅名言:「There is nothing either good or bad, but thinking makes it so.(世間本無善惡，端看個人想法)」(註:哈姆雷特第二幕第二景嘅台詞)。只有主角嘅世界係近現代，不過外面重有其他世界，並唔係全部都以現實世界存在嘅事物為題材。

製作人員
----

監督角色設計：野村哲也（FINAL FANTASY V～VIII,X, FFVII AC, 王國之心等等）  

動畫導演：野末武志（FINAL FANTASY IX,X,FFVII AC,KINGDOM HEARTS等等）  

作曲：下村陽子（聖劍傳説～LEGEND OF MANA～, Parasite EVE, 王國之心等等）  

製作人：橋本真司（太空戰士系列, 太空戰士系列等等）

相關網頁
----

* Fabula Nova Crystallis　日文官網
* Fabula Nova Crystallis　英文官網

  


|  |
| --- |
| **Fabula Nova Crystallis Final Fantasy XIII 系列** |
| 太空戰士XIII - 太空戰士 Versus XIII - 太空戰士 Agito XIII |

  


| * 睇
* 傾
* 改
最終幻想系列 |
| --- |
| 主要作品 | FF ·  FFII ‧ FFIII ‧ FFIV ‧ FFV ‧ FFVI ‧ FFVII ‧ FFVIII ‧ FFIX ‧ FFX ‧ FFXI ‧ FFXII ‧ FFXIII ‧ FFXIV ‧ FFXV ‧ FFXVI |
| 主要作品嘅續集 | FFIV月之歸還 ‧ FFX-2 ‧ FFXIII歸來之翼 ‧ FFXIII-2 |
| 相關系列 | 陸行鳥 ·  *Crystal Defenders* ‧ *Compilation of Final Fantasy VII* ‧ *Fabula Nova Crystallis Final Fantasy XIII* ‧ *Final Fantasy Crystal Chronicles* ‧ *Final Fantasy Tactics* (*Ivalice*) ‧ 王國之心 ·  *Mana* ‧ *SaGa* and *Final Fantasy Legend* |
| 相關遊戲 | *Dissidia* ‧ *Ehrgeiz* ‧ *Final Fantasy Adventure* ‧ *Final Fantasy Mystic Quest* ‧ *Hikari no 4 Senshi: Final Fantasy Gaiden* ‧ *Fortress* |
| 電影同動畫 | *Final Fantasy: Legend of the Crystals* ‧ *Final Fantasy: The Spirits Within* (Aki Ross) ‧ *Final Fantasy: Unlimited* ‧ *Final Fantasy VII Advent Children* ‧ *Last Order: Final Fantasy VII* |
| List of *Final Fantasy* media ‧ Character design ‧ Gameplay ‧ Minigames ‧ Music |
新安縣下伶仃島，就喺圖左中嘅Lintin I.
**內伶仃**，亦都叫**內伶仃島**，原本就咁叫**伶仃島**、**伶仃**、**零丁山**等，係伶仃洋上面一個島。佢響香港屯門爛角嘴西便，深圳赤灣同蛇口東南。個島歸深圳南山蛇口管，不過曾經同珠海有爭議。史上內仱仃係去廣州嘅水道，內伶仃、爛角嘴同埋后海灣洋面係船聚集嘅地方。內伶仃向面行，穿過伶仃洋就遇到另一個島，係珠海嘅淇澳。史上個島歸屯門鎮管，所以文獻上嘅屯門島，有可能指內伶仃。

屈大均係《廣東新語》度提過，赤灣附近零零丁丁有個山（島），所以叫零丁山，所以連海都叫做零丁洋。零丁山將零丁洋分兩邊，東面係內則，比較細，叫小零丁洋，而西便係外則，比較大，叫大零丁洋。小零丁洋即係香港新界到內伶仃嘅洋面，而大零丁洋即係內伶仃到淇澳嘅洋面。

外伶仃離內伶仃好遠，響香港長洲南面。

地理
--

香港白泥望去個島
內伶仃係個三角形嘅島，面積有921.64公頃。最高點係尖峰山，高338米。西面𡰪𡰪係牛脷角，東南係東角嘴。南面有南灣，北面有東灣。佢東面有紅樹林，唔少候鳥都會響度過冬。

內伶仃因為近珠江口，珠江嘅沙坭令到海水帶黃。

個島孤懸海上，去比較近嘅地嘅話，向東行到爛角嘴，向東北行到赤灣，蛇口，東向北偏北行到孖洲同大鏟，向西行到淇澳，向南到大嶼山，向東南龍鼓洲、沙洲。水路嘅話，北行經沙角入珠江上廣州，南行見澳門同萬山羣島出南海，東南經龍鼓水道、汲水門到香港維多利亞港。

史
-

香港青山望過去
### 大宋

大宋時已有零丁洋之稱，皆因有零丁山，零零丁丁在洋面。

### 大元

宋人文天祥，畀大元軍捉後，有首詩叫過零丁洋。

### 大明

大明時叫零丁山，歸新安縣。佛朗機人講嘅屯門島，零丁山係其中一個可能地點。

1513年，大明准佛朗磯人（即葡萄牙人）Jorge Alvares上內伶仃，咁佢起咗個寨同埋棟咗條條石柱，上面刻埋葡國國徽。1518年，大明水師攻上去，剷平個寨。1522年，大嶼山同屯門之間洋面，大明水師大破葡艦。

### 大清

大清叫零丁山，歸新安縣。以前有唔少外國商船在此補給。英國人記，時時停零丁山，等入虎門入省城。

### 中華民國

中華民國，內伶仃如同大清，歸新安縣。民國新安縣後尾改名寶安縣。

### 中華人民共和國

中華人民共和國佔領廣東之後，為咗加強防務，喺1952年12月，將個島，連同寶安、東莞、中山三縣嘅所有島都劃做一個縣，叫漁民縣，屬廣東省，縣治就喺唐家村。個縣重包括萬山羣島、內伶仃同外伶仃等百幾個島。1953年，漁民縣改名珠海縣。

1955年6月7號，廣東省人民委員會發信畀內務部，請求將內伶仃劃返畀寶安管，原因係島近寶安，島民生活都去蛇口補給。6月28號，國務院同意將島歸返畀寶安。7月19號，廣東省人民委員會公布國務院文件。

1980年代，寶安縣連同內伶仃歸畀深圳市管。同期，珠海縣改為珠海市。1984年4月29號，廣東省政府要喺島上面，内伶仃島森林生態系統植物自然保護區，歸深圳市管。1988年5月9號，國務院公佈第二批國家级自然保護區，裏面有內伶仃島－福田紅樹林自然保護區，歸深圳管。

內伶仃管轄權一向都相安無事，直到去1989年，珠海想起伶仃洋大橋，由淇澳駁經內伶仃去深圳同香港，想拎返個島。1990年珠海跟據1953年文件，行使管轄權，爭議從此而起。

1992年，廣東省民政廳公佈《關於深圳市與珠海市之間海涂行政界綫劃定問題和裁決書》，將島劃畀珠海。個判決引起深圳不滿，所以深圳一直上訴，但係不得要領。深圳治下一漁村想起渡假村，結果引起爭議。深圳同珠海兩地，都爭相響上面起派出所示轄權，結果要省政府下令撤走所有派出所。

2003年，深圳市省人大代表搵返1955年文件，證明個島應該歸深圳，而非珠海。2004年終於得到省政府重新覆核。

生態
--

內仱仃有生態價值，所以就劃做自然保護區。島岸有紅樹林。不過生態受到海水污染同薇甘菊威脅。

註
-

1. ↑  〈南山區〉. 城市地頭網. 原著喺2009年8月22號歸檔. 喺2008年1月13號搵到.
2. ↑  〈南山街道〉. 深圳網. 原著喺2006年8月14號歸檔. 喺2008年1月13號搵到.
3. 1 2 3  〈内伶仃岛属深圳还是珠海？ 权属之争将有定案〉. 2004. 原著喺2010年8月29號歸檔. 喺2008年1月13號搵到.
4. ↑  屈大均. 《廣東新語》.
5. ↑  Brage, J.M. (1965). *China Landfall 1513, Jorge Alvares Voyage to China*. Macau: Imprensa Nacional.
6. ↑  Cortesão, A (1944). *The Suma Oriental of Tome Pires and the Book of Francisco Rodrigues*. London: Hakluyt Society.
7. ↑  龍思泰 (Anders Ljungstedt) (1832, 1997). 《早期澳門史》. 北京: 東方出版社. `{{cite book}}`: Check date values in: `|date=` (help)
8. ↑  "EIA Report - Part 3 Section12 Annex B". 環境保護署.
9. 1 2 3  〈伶仃岛上叹伶仃　深圳珠海争权属〉. 原著喺2005年1月20號歸檔. 喺2008年1月13號搵到.
10. ↑  廣東省人民委員會致內務部第222號函
11. ↑  國務院第63號文批覆
12. ↑  〈明白归属变糊涂官司 拖沓十年却忽视民生 《伶仃岛纷争》惊动粤高层〉. 原著喺2008年7月19號歸檔. 喺2008年1月13號搵到.
13. ↑  〈内伶仃岛—福田自然保护区(官方網站)〉. 原著喺2007年12月31號歸檔. 喺2008年1月13號搵到.
14. ↑  〈珠江口海域95％的海水被重度污染〉. 新華網.
15. ↑  〈薇甘菊为害内伶仃岛 600猕猴生存受威胁〉. 人民網. 原著喺2007年8月18號歸檔. 喺2008年1月13號搵到.

坐標: 22°25′N 113°48′E
| How to read a taxoboxHow to read a taxobox**大葉榕** |
| --- |
| 喺海幢公園入面影嘅大葉榕喺海幢公園入面影嘅大葉榕 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
| 亞綱 | 薔薇亞綱 Rosidae |
|
| （未分級） | I類真薔薇分支 Eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 榕屬 *Ficus* |
|
| 亞屬 (Subgenus): | 榕亞屬 *Urostigma* |
|
|
|
|
|
| 種 | **大葉榕 *F. virens*** |
|

 |
|
| 二元學名 |
| ***Ficus virens*Ficus virens var. sublancecolata**L. |
|
|
|
|
|
|
|
|
|
|
|
|
|
|
|

**大葉榕**（粵拼：daai6 jip6 jung4；學名：*Ficus virens*）係桑科榕屬嘅常綠或落葉大喬木，原產地喺亞洲嘅南邊地區同大洋洲嗰度，而家喺中國廣東、香港、澳門、臺灣、福建、廣西、雲南同亞洲南邊、大洋洲地區成日見到。佢重係一個鄉土樹種兼行道樹，甚至可以抗到大氣污染都得。

名
-

**大葉榕**
大葉而名

**黃葛樹**
氣根似葛藤而名

**黃桷樹**
同黃葛搞亂，誤寫

**黃葛榕**
**黃桷榕**
同黃葛搞亂，誤寫

形態
--

呢樖嘢一般25～30米高，樹幹比較粗，樹徑4～9dm，樹冠比較大，好似把遮噉。樹皮灰兼表面平滑。根系都好犀利，有板根。

適應環境
----

呢樖樹鍾意喺有陽光嘅地方嗰度生，而且比較粗生，加上生長速度比較快兼壽命比較長。

出面網頁
----


|  |  |
| --- | --- |
|  | 維基辭典有呢個詞嘅解釋：**big-leaved fig** |

|  |  |
| --- | --- |
|  | 維基同享有多媒體嘅嘢：**Ficus virens** |

* 香港觀賞植物照片廊 康樂及文化事務署
* 大葉榕/黃葛樹 樹木谷
阿歷西·尤里耶域治·尼莫夫
**阿歷西·尤里耶域治·尼莫夫**（俄文：**Алексей Юрьевич Немов**；1976年5月28號—）係一位退役俄羅斯體操運動員，職業生涯一共攞到12面奧林匹克運動會獎牌，包括四面金牌。

職業生涯
----

### 2000年悉尼奧運

2000年係尼莫夫第二次參加奧運會。今次佢一個人攞到6面獎牌，包括兩面金牌、一面銀牌同三面銅牌。喺男子全能決賽裡邊，尼莫夫同中國嘅楊威展開徂激烈嘅對決，最後尼莫夫以0.113分嘅微弱優勢獲勝，贏到佢職業生涯含金量最大嘅全能金牌。

### 2004年雅典奧運

2000年悉尼奧運會之後，尼莫夫狀態開始下滑，但係俄羅斯奧委會重係決定派佢作為「穩定軍心」嘅老將出戰2004年雅典奧運會。由於尼莫夫跳馬同全能都入唔到決賽，因此男子單槓決賽就成為徂佢嘅告別演出。喺爾場男子單槓決賽裡邊，尼莫夫做出徂直體特卡切夫、分體特卡切夫、直體特卡切夫、京格爾、槓上轉身、團身後空翻兩周連續六個空翻動作，祇係落地嗰陣無企穩向前跨徂一步。但係裁判就打出令人震驚嘅9.725分，引發全場觀眾發出震耳欲聾嘅噓聲，導致比賽中斷超過5分鐘。後來裁判迫於觀眾壓力，將尼莫夫嘅得分升高到9.762分，但係由於尼莫夫重係會攞唔到獎牌，所以全場噓聲依然持續，直到尼莫夫親自出馬請觀眾安靜，啲觀眾先至安靜到落來。

由於嗰場比賽之前已經發生過幾次類似嘅打分爭議，包括之前南韓選手梁泰榮（양태영）指控裁判將佢嘅技術分打低徂，同埋美國選手保羅·咸（Paul Hamm）喺跳馬總決賽裡邊墮地照攞冠軍嘅事件，國際體操聯合會迫於壓力而對打分系統進行徂重大改革。新嘅打分系統喺2006年生效，鼓勵選手喺比賽裡邊做更高難度嘅動作，同時改進徂打技術分嘅標準。雖然尼莫夫之前話過想征戰埋北京奧運，但係喺2004年雅典奧運之後佢都係退徂役，退役之前俄羅斯奧委會獎徂面象徵性嘅金牌，同埋40000美金嘅獎金畀佢。

攷
-

1. ↑  《体操"沙皇"涅莫夫畅谈峥嵘岁月 看好08奥运杨威出彩》，新浪体育，2007年04月29日报道，2007年8月15日查阅。
2. ↑  Emma John (7 August 2012). "London 2012: Gymnastic gold for true flying Dutchman Epke Zonderland". Guardian. 喺9 August 2012搵到.
3. ↑  《奥运会不补偿国家补 涅莫夫将获体操"金牌"》 互聯網檔案館嘅歸檔，歸檔日期2007-09-29.，中华体育总会网，2004年09月10日报道，2007年8月15日查阅。
4. ↑  《俄罗斯奥委会将表彰体操运动员阿列克谢·涅莫夫在雅典奥运会的表现》（Russian Olympic Committee will award gymnast Alexei Nemov for performance in Athens Olympics）》 互聯網檔案館嘅歸檔，歸檔日期2006年3月26號，.，俄罗斯新闻网，2004年09月11日报道，2007年8月15日查阅。（英文）



|  |  |
| --- | --- |
|  | 呢篇同俄羅斯人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係運動員楔位文。歡迎幫維基百科擴寫佢。睇 • 論 • 改 • 歷 |
東方寶泰購物廣場
 **東方寶泰購物廣場**（粵拼：dung1 fong1 bou5 taai3 kau3 mat6 gwong2 coeng4）
（英文：**POPARK**）係中國廣東廣州一地下購物商場，2003年11月25號開業，位置喺天河區林和中路63號（廣州東站大門口嘅巴士總站後邊近宜家傢俬廣州東站分店同廣州東地鐵站G出入口隔籬）。

史
-

間商場喺2003年11月25號開業，初期嗌過**廣州東站天匯城**個名。期間一直吸引咗部份世界名牌商舖入嚟商場開舖做生意。曾經喺2004年試過以「亞洲玩具禮品博覽總部」、「廣州國際玩具城」嘅定位做對外招商，本嚟諗住打造廣州最大嘅玩具批發市場，結果得個講，隨後喺2007年5月開業。商場開業四個月後，原先入嚟商場開業嘅第二批檔主好少交到入場費，甚至拖到同年10月15號先至入場。甚至喺2008年4月招臨租舖頭時免場租直到2009年3月23號停業。期間一直搞緊裝修直到同年10月18號先至重新開業，嗰時商場正式改名做**東方寶泰購物廣場**。

攷
-

1. ↑  广州东站天汇城有限公司
2. ↑  〈寻找十年标杆企业之二：本网总裁走访东方宝泰〉. 第一商业网. 2017-03-09. 原著喺2020-03-27歸檔. 喺2018-02-07搵到.
3. ↑  〈三改定位旺不起来 广州东站天汇城再清场〉. 《廣州日報》. 第一商业网. 2009-03-24.`{{cite news}}`: CS1 maint: url-status (link)
4. ↑  〈东方宝泰电影院项目落地〉. 《新快报》. 2017-10-19.`{{cite news}}`: CS1 maint: url-status (link)

出面網頁
----

* 東方寶泰購物廣場嘅官方網站
| How to read a taxoboxHow to read a taxobox**大葉蘭花蕉** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 單子葉植物綱 Monocots |
|
|
|
|
|
| 目 | 姜目 Zingiberales |
|
|
|
|
|
|
|
|
| 科 | 竹芋科 Marantaceae |
|
|
|
|
|
| 屬 | 肖竹芋屬 *Calathea* |
|
|
|
|
|
|
|
| 種 | **大葉蘭花蕉 *C. ornata*** |
|

 |
|
| 二元學名 |
| ***Calathea ornata***(Lindl.) K?rn. |
|
|
|
|
|
|
|
|
|
|
|
|
|
|
|

 **大葉蘭花蕉**（粵拼：daai6 jip6 laan4 faa1 ziu1）
（學名：*Calathea ornata*），又叫**肖竹芋**（siu1 zuk1 wu6），係竹芋科肖竹芋屬嘅長年生草本植物，原產南美洲嘅熱帶雨林地區。

樣
-

植株比較直，一般3m高到。葉有1～4片，個樣係橢圓形，但先端比較尖，基部好似個心噉。葉面兩邊唔同色，正面光綠，背面紫紅，細葉有靚嘅玫瑰紅或粉紅條紋，但變大隻時變白；葉枕個樣好似圓柱體噉，冇毛或有細嘅軟毛。花係穗狀花序，苞片排得好密，花梗長35cm，萼片橢圓形，長22mm，花冠比較白，同萼片一樣長，但裂片係紫色嘅橢圓形品種，花芯係黃色，每年夏秋時節開花。

用途
--

植株可以做綠籬植物同盆景，佢嘅根同梗有澱粉，既可以食，又可以做藥。

連出去
---

* 維基物種有關肖竹芋嘅資料
* 【草本观叶、果类】肖竹芋 (Calathea ornata Koern.) 学海荡舟
* 肖竹芋 Calathea ornata (Lind.) Koern. 中国植物图像库
* 肖竹芋 Calathea ornata (Lindl.) Koern. 中国植物志
* 肖竹芋Calathea ornata (Lindl.) Körn. 护花网
* 肖竹芋 中国苗木花卉网
香港島選區喺投票日嘅競選活動進行情況

  

**2010年香港立法會地方選區補選**（又叫**立法會五區總辭**、**五區總辭**、**五區公投**）係香港特別行政區成立後第6次進行嘅香港立法會議席補選，響2010年5月16號舉行。填番響同年1月26號因參與五區總辭而辭職嘅陳淑莊、梁家傑、黃毓民、梁國雄、陳偉業分別響香港島、九龍東、九龍西、新界東、新界西嘅5個民選議席空缺，係香港立法會（局）史上頭一次同時為多過一個遺缺議席搞補選。

背景
--

2009年底，泛民主派嘅公民黨同社民連兩個政黨聯合搞五區總辭運動，透過派立法會議員辭職搞補選，兩黨用爭取「儘快實現真普選、廢除功能組別」做唯一選舉議題，希望將補選當做「變相公投」畀市民投票2012雙普選。2010年1月26號，港島區陳淑莊、九龍東梁家傑、九龍西黃毓民、新界東梁國雄、新界西陳偉業正式向立法會秘書處遞辭職信，政府響2月5號刊登憲報宣佈議席空缺。全港五個選區各有一席出缺，所以補選一如以往用單議席單票制搞，但同以往補選唔同，今次補選全香港所有已登記選民都有得投票。最终五個辭職議員全部當選，但投票率得17.1%，未達目標。造成今次運動主要原因係香港冇法定嘅公投法。

進程
--

2009年11月22號，蘋果日報呼籲香港民主黨發憤參與。不過，民主黨冇打算參與。長毛認為民主黨噉樣唔肯辭職，會俾親中陣營同政府笑。

有唔少上次選舉意外落咗車嘅前立法會議員話，若果有補選佢哋都考慮參選。當然等成事就會表態。

2009年12月13號，民主黨大會投票8成反對，決定唔參加五區總辭，但係黨員可以用個人名義助選。

2010年1月21號，社民連同公民黨宣布辭職名單，重話喺1月26號辭職。

1月24號，五子想嚮立法會時間朗讀辭職宣言，而立法會主席曾鈺成話要審查佢哋份稿，之後重話要修改小小內容字眼先得，而長毛就唔鍾意噉，拒絕畀曾鈺成審查份稿。

辭職個日，五子打算依時宣讀辭職。點知建制派睇過份稿，決定拉隊離場。不過，個個走，而陳鑑林就唔走，留嚮會議室要求主席點「出席人數」。

1月21號，公社兩黨宣傳今次變相公投係變相起義。重指出今次補選規矩，係正邪對決。

1月23號，自由黨自己開會後，宣告唔會參加呢次起義式補選。黨主席田北俊話，呢個變相公投等於踢足球，俾人改咗遊戲規則，話手球都得，所以田北俊認為犯規遊戲，自由黨一定拒絕參與。

2月3號，民建聯主席譚耀宗都宣佈，民建聯唔會參加呢次咁嘅「正邪對決」。

2月8號，政制及內地事務局林瑞麟宣佈，呢個補選最早會嚮2010年5月舉行。同日，南華早報有個專訪，香港特首曾蔭權話，呢次補選佢可能唔去投票。

2月9號，《文匯報》社論提出三不，對付「變相起義」。

5月16號，陳淑莊、梁家傑、黃毓民、梁國雄、陳偉業喺呢場補選勝出，重返立法會。

| * 睇
* 傾
* 改
香港 香港選舉 |
| --- |
| 行政長官選舉 | 第1屆（1996年） · 第2屆（2002年）補 · 第3屆（2007年） · 第4屆（2012年） · 第5屆（2017年） · 第6屆（2022年） |
| 選舉委員會界別分組選舉 | 1998年 · 2000年 · 2002年 · 2005年 · 2006年 · 2011年 · 2016年 · 2021年 |
| 立法機關選舉 | 

|  |  |
| --- | --- |
| 立法局選舉 | 
* 第1屆（1985年）
* 第2屆（1988年）補
* 第3屆（1991年）
* 第4屆（1995年）

 |
| 立法會選舉 | 
* 臨時立法會（1996年）補
* 第1屆（1998年）
* 第2屆（2000年）補1 ‧ 補2
* 第3屆（2004年）補
* 第4屆（2008年）補
* 第5屆（2012年）補
* 第6屆（2016年）補1 ‧ 補2
* 第7屆（~~2020年~~→2021年）補1 ‧ 補2

 |

 |
| 市政機關選舉 | 

|  |  |
| --- | --- |
| 潔淨局選舉 | 
* 1888年
* 1891年
* 1894年
* 1899年
* 1901年
* 1903年
* 1906年
* 1909年
* 1912年
* 1914年
* 1915年
* 1916年
* 1917年
* 1919年
* 1920年
* 1922年
* 1923年
* 1924年
* 1926年
* 1927年
* 1929年
* 1930年
* 1932年5月
* 1932年11月
* 1933年
* 1935年

 |
| 市政局選舉 | 
* 1936年
* 1937年
* 1939年
* 1940年
* 1952年
* 1953年
* 1954年
* 1955年
* 1956年
* 1957年
* 1959年
* 1961年
* 1963年
* 1965年
* 1967年
* 1969年
* 1971年
* 1973年
* 1975年
* 1977年
* 1979年
* 1981年
* 1983年

 |
| 市政局及區域市政局選舉 | 
* 1986年
* 1989年
* 1991年
* 1995年

 |

 |
| 區議會選舉 | 

|  |  |
| --- | --- |
| 英屬時期 | 
* 1982年
* 1985年
* 1988年
* 1991年
* 1994年

 |
| 特區時期 | 
* 第1屆（1999年）補
* 第2屆（2003年）補
* 第3屆（2007年）補
* 第4屆（2011年）補
* 第5屆（2015年）補
* 第6屆（2019年）

 |

 |
| 村代表／鄉郊代表選舉 | 2003年 · 2007年 · 2011年 · 2015年 · 2019年 |
| 港區全國人大代表選舉 | 
* 第9屆（1997年）
* 第10屆（2002年）
* 第11屆（2008年）
* 第12屆（2012年）
* 第13屆（2017年）
* 第14屆（2022年）

 |
| 公投 | 
* 1896年

 |
**陳瑞祺**（Chan Sui Ki；1885年—1950年），名禎祥，字文典，係中國廣東新會人，亦係香港商人。

屋企
--

佢老頭陳澄波係香港富商。陳氏有兩個仔，包括陳經綸、陳經邦。

生意
--

十三歲去香港讀書，十九歲跟老頭經營米業。之後佢喺安南東京同西貢開米業公司，又開碾米加工廠，重買咗艘千幾噸位嘅貨船，名黃石公號，運越南米到香港賣，生意好好。主持香港、越南各米舖米廠。之後又開正心有限公司，經營地產。

社會
--

陳瑞祺愛國，雖然無參加黨派，唔過問政治，但好關心國家民族安危，文化教育，以種種災難。

一九一四年，陳瑞祺鄉下氏族械鬥，焚燒屋千間，數千鄉親流離失所，無家可歸。佢父子聯絡本鄉旅外僑胞，帶頭出錢出力，搭葵棚，置鄉親，捐巨資安排生活，恢復生產。一九一五年， 廣東珠江三角洲大水，波及省城鄰縣，災民數百萬。父子運香港大米到災區，救濟災民。

一九三零到三五年間，捐款起幾百間磚屋，安置窮鄉親，爲窮鄉親七八百人，按月發錢發糧。

佢曾任東華三院主席。

一九三七年，抗日戰爭爆發後，國民政府為保南京，徵用船隻沉江，塞長江口，徵用咗雙黃石公號。

敎育
--

一九二七年，陳瑞祺家鄉陳涌，起咗澄波第一小學，翌年，又喺陳涌山嘴村，起澄波第二小學，免收學費，負擔學校經常費用。一九三二到三四年，撥款十幾萬，擴建兩校舍。廣州、佛山、江門、香港、澳門、新會等地，起澄波義學廿幾間，皆免學費。

老頭陳澄波，見唐字難寫，研究改革切音字。佢自任道字總社社長，仔陳經邦任副社長，改良文字，一九三三年發明道字，拼音字母一種。出版《道漢字音》字典。陳瑞祺嘗試推廣道字，一九三八年，日軍攻入侵華南先停，受教學生幾十萬人。

發明
--

佢同仔女研究制人造絲、棉、麻等化纖、人造木、玻璃、印字泥、玻璃紙、化學玉石等，以圖振興民族工業。又研製成功風寒油、風熱油、腳氣水等醫藥，贈送貧苦病人。

命名
--

* 陳瑞祺 (喇沙) 小學，香港小學
* 陳瑞祺 (喇沙) 書院，香港中學
* 陳瑞祺永援中學，澳門中學

註
-

1. 1 2  〈陳瑞祺—咬文嚼字的米業大亨（2）〉. 原著喺2016年3月5號歸檔. 喺2012年9月14號搵到.
2. ↑  〈存档副本〉. 原著喺2009年3月9號歸檔. 喺2012年9月14號搵到.
1728到1897年間嗰幾條中法公約簽署後，雲南附近中越邊界嘅變化，同埋聚龍地區（越南文：Tụ Long）擁有權嘅逐漸轉移
《**續議界務專條**》，又叫《**關於中國同北圻之間邊界嘅劃定嘅公約**》（法文：Convention relative à la délimitation de la frontière entre la Chine et le Tonkin）、《**1887年法清公約**》（越南文：Công ước Pháp – Thanh 1887）、《**1887年亢士當公約》**（越南文：Công ước Constans 1887），係法國同中國之間於1887年6月26號簽訂嘅文件，係1885年兩家簽署定嘅《中法新約》第3條嘅執行專條，旨意係再劃分過越南北圻同中國之間嘅邊界。

原邊界爭議
-----

|  |  |  |
| --- | --- | --- |
| 「 | 宣德二年，土酋黃金廣等以澌凜、羅浮、古森、葛源等四峒十九村叛附安南，安南遂侵如昔、貼浪二都，因置金勒千戶所，移治那蘇隘。嘉靖十五年，安南复侵如昔、貼浪二都。十九年，莫登庸降，歸澌凜、金勒、古森、丫葛四峒地，於是始復故境。 | 」 |
| ——顧祖禹，《讀史方輿紀要》 |

明宣德二年（1427年），土司黃金廣憑四峒（而今防城港防城江以東嗰一部份臨邊境地區，唔包括嗰陣仲屬於越南嘅澫尾、分茅嶺等地區）自立並依附唨安南，越南喺度設唨區劃但唔直接管理。嘉靖六年（1527年），越南後黎朝權臣莫登庸逼黎恭皇讓位佢成莫太祖，建立莫朝。嘉靖十九年（1540），明朝正發覺莫登庸嘅篡位事實，陳兵邊境；莫登庸順勢向明朝稱臣投降，並還返佔住嘅領地。跟尾1646年，南明隆武冧台，越南後黎朝中興期，鄭氏意圖吞併廣東，就帶水軍進逼廉州，但見守軍戒備而撤船，並遵守返分茅嶺銅柱嘅邊界線。1659年，地區權力真空，莫氏殘黨以「助明抗清」為由佮埋土司、明殘黨起事，喺捱清軍擊破之後還返啲領地。之後清朝、黎朝期間，兩便邊境冇大事。

1802年開始，越南改阮朝。初初西人嘅地圖入邊，四峒地區都仲係畫喺廣東，安南江（即北崙河）就跟四峒隔籬；之不過跟尾1862年攞得交趾支那之後，喺法國人所畫嘅地圖當中，「安南江」經常捱畫到防城江去，而安南江以南啲土地就冚唪唥都捱畫成北圻領土。中法戰爭之後，兩方（越南方面由法國代表唨）為唨解決啲類似嘅領土（包括海上啲島）爭議，喺《中法新約》當中寫明要重新劃過中越之間嘅邊界線。

* 1735-1740-1839年西人畫嘅安南江，即北崙河1735-1740-1839年西人畫嘅安南江，即北崙河
* 1829年法國製嘅地圖畀越南（大南），邊界落喺北崙河，並睇得到由西到東珍珠灣、防城港灣、欽州茅尾海。1829年法國製嘅地圖畀越南（大南），邊界落喺北崙河，並睇得到由西到東珍珠灣、防城港灣、欽州茅尾海。
* 1844年法國製嘅地圖畀越南（大南），邊界落喺北崙河1844年法國製嘅地圖畀越南（大南），邊界落喺北崙河
* 1876年法製印支地圖，邊界落喺北崙河1876年法製印支地圖，邊界落喺北崙河
* 1879年，啫係清法公約簽訂嘅八年前，法國方面北圻邊界嘅地圖，入便將陽河江（sông Dương Hà）（邇度嘅安南江係指而今流出防城港嘅防城江（中文：防城江））作為廣安省（中文：廣安省）同廣東省嘅邊界。1879年，啫係清法公約簽訂嘅八年前，法國方面北圻邊界嘅地圖，入便將陽河江（sông Dương Hà）（邇度嘅安南江係指而今流出防城港嘅防城江（中文：防城江））作為廣安省（中文：廣安省）同廣東省嘅邊界。

主要內容
----

### 陸地邊界

1. 割越南河江省聚龍嘅四分之三（面積750平方公里）畀中國雲南。
2. 割越南九條半屬廣安省建沿、鉢塲嘅村社畀中國廣東。

### 海上邊界

由北至南經過茶古島東便山頭嘅、巴黎以東105度43分子午線，作為邊界線，以東啲島屬中國。

|  |  |  |
| --- | --- | --- |
| 「 | 至於海中各島，照兩國勘界大臣所畫紅線，向南接畫此線，正過茶古社東邊山頭，即以該線為界（茶古社漢文名萬注，在芒街以南，竹山西南。），該線以東，海中各島歸中國；該線以西，海中九頭山（越名格多）及各小島歸越南。若有中國人民犯法逃往九頭等山，按照光緒十二年三月二十二日和約第十七款，由法國地方官訪查訪，嚴拿交出。 | 」 |
| ——原文中文版本 |

實施工作
----

1888年地圖上嘅白龍半島（Cap Paklung）著劃畀清朝
1887年跟1895年中法啲公約簽成之後，屬於廣安省（廣寧省）嘅啲越南領土著劃落中國，包括以下啲社（鄉鎮）：屬於鉢塲統（Bát Trang）嘅北岩（Bắc Nham）、Hoàng Mộng, Tuy Lai, Nật Sơn, Thượng Lại, Cổ Hoằng同Vụ Khê。屬於海寧府建沿（Kiến Duyên）嘅建沿、垌宗（Đồng Tông）。屬安涼（An Lương）嘅白龍半島（mũi Bạch Long Vĩ；Paklung）同埋屬海寧府河門嘅米山、澫尾、眉山啲村喺啲1887年後嘅地圖裏便劃唨落中國。
法國喺陸地、海洋邊界線作出各種讓步畀中國之後，由兩方代表、法國駐中國特使翳亞尼士 亢士當（Ernest Constans）同清朝衙門總理主席黃親京（Hoàng thân Kinh）實施，並簽署關於以下細節嘅聲明，嚟最終解決劃界問題：

1. 由中法兩國各委員訂立並簽署好嘅聲明，同埋隨附地圖，得到認可
2. 兩班委員會解決毋到嘅問題，與及啲透過6月9日《公約》第2部分批閲唨嘅修正案，以下列方式解決：

* 對於廣東，雙方就以下達成協議，將啲喺芒街以東同埋東北嘅爭議地點，啲位於由委員會劃定、確定唨嘅邊界線另一便嘅地點，交畀中國。
* 巴黎東105度43分子午線，代表經過茶古島東點嘅南北直線、並構成大清（中國）同法屬北圻之間邊界；北部灣（即東京灣）啲位於佢以東嘅島嶼都交畀中國。
* 條子午線以西嘅，「Go Tho 島」（姑蘇島，《公約》中文作「九頭山（越名格多）」）與及其他島嶼就交畀北圻。

### 雙方履行協定所包括文件

* 公約內容
* 廣東省戥北圻之間北部灣區域領海劃界圖（Bản đồ phân định）
* 廣東、廣西、雲南戥北圻之間嘅領土劃界圖

喺啲劃界圖上，兩便代表簽字，左角法國簽字，右角中國簽字。

文獻
--

* Bang giao Đại Việt, triều Nguyễn – *Nhà xuất bản Văn Hoá Thông tin, 2005*
* 公約全文300-302頁.（法文）

考
-

1. ↑  孫宏年 (2001). 〈清代中越陆路边界桂粤段交涉述论(1644-1885)〉. 《中國邊疆史地研究》. **10** (2): 49–57.

睇埋
--

* 欽廉地區
**通訊事務管理局**（簡稱**通訊局**，英文：**Communications Authority**，**CA**）係香港嘅法定組織，於2012年4月1號根據《通訊事務管理局條例》成立，繼承前廣播事務管理局同前電訊管理局局長所履行嘅職能，係監管香港廣播業同電訊業嘅單一規管機構。

管治架構
----

通訊局採用委員會嘅管治架構，管理局而家有12名成員，包括10名由香港行政長官委任嘅非官方成員、1名由香港行政長官官方成員同1名由通訊事務管理局辦公室總監出任嘅當然成員。

通訊事務管理局辦公室係通訊局嘅執行部門同秘書處，由原來嘅電訊管理局同影視及娛樂事務管理處廣播事務管理科合併而成，以營運基金模式運作（轉換自現時嘅電訊管理局營運基金）。影視處有關電影評級、管制淫褻同不雅物品同埋報刊註冊等工作就交由通訊事務管理局辦公室轄下嘅電影、報刊及物品管理辦事處負責。至於影視處簽發娛樂牌照嘅職能，就交由民政事務總署負責。

歷任首長
----

### 主席

* 何沛謙（2012年4月至2017年3月）
* 王桂壎（2017年4月至2018年2月）
* 譚允芝（2018年3月至）

成員
--

通訊事務管理局共有12名成員，全部由行政長官委任。其中9名（包括主席）為非公職人士，3名係政府人員。

* **主席**

譚允芝，SC，JP
* **副主席**

利敏貞，JP（商務及經濟發展局常任秘書長）
* **委員**

陳重義博士，JP（香港通訊國際控股有限公司主席）
陳嘉賢教授，JP（德國寶(香港)有限公司副總裁）
馮丹媚，MH，JP（香港世界宣明會總幹事）
熊運信（李偉斌律師行合夥人）
劉堅能教授（香港科技大學電子及電腦工程系講座教授）
羅富源（安永會計師事務所香港及澳門地區審計服務副主管合夥人）
梁兆輝教授，MH（香港科技大學經濟學系教授）
鄧國斌，GBS（前審計署署長）
黃廣揚，MH（物流及供應鏈多元技術研發中心行政總裁）
梁仲賢，JP（通訊事務總監）

出面網頁
----

* 通訊事務管理局
* YouTube上面嘅通訊事務管理局嘅頻道

| * 睇
* 傾
* 改
香港 香港電視廣播 |
| --- |
| 監管機構 | 
* 廣播事務管理局（1987年—2012年）
* 通訊事務管理局（2012年開始）

 |
| 免費電視 | 

|  |  |
| --- | --- |
| 公共廣播 | 
* 港台電視1

 |
| 私營機構 | 
* 無綫電視1
* 香港電視娛樂1
* 奇妙電視1、2

 |

 |
| 收費電視 | 
* 有線電視
* now TV

 |
| 衛星電視 | 
* 星空衛視
* 鳳凰衛視
* 陽光衛視
* 香港衛視
* 亞太第一衛視
* 香港國際衛視

 |
| 已經結束持牌電視服務 | 
* 佳藝電視
* 華娛衛視
* 亞洲電視
* 無綫網絡電視
* UTV
* 亞洲聯合衛視
* 香港電視網絡
* 潮商衛視
* 東亞衛視
* 亞太衛視（APS）
* 健康衛視
* 中國汽車衛視
* 點心衛視
* 傳訊電視
* 中華衛視

 |
| 註：1 提供大氣數碼電視廣播；2 提供固定網絡數碼電視廣播。 |

| * 睇
* 傾
* 改
香港 香港廣播電台 |
| --- |
| 監管機構 | 通訊事務管理局（2012年起） ·  廣播事務管理局（1987-2012） |
| 模擬聲音廣播AM／FM | 香港電台 1 ·  商業電台 2 ·  新城電台 2 |
| ~~數碼聲音廣播DAB+~~ | ~~鳳凰優悅 2~~ ·  ~~DBC數碼電台 2~~ ·  ~~新城電台 2~~ ·  ~~香港電台 1~~ |
| ~~有線聲音廣播~~ | ~~麗的呼聲 2~~ |
| 附註：1 公共廣播機構、2 商業廣播機構、~~刪除線~~ 有關廣播服務已終止 |
**蝙蝠車**（英文**Batmobile**）係蝙蝠俠嘅戰車。

史
-

### 1941年漫畫版

蝙蝠俠同蝙蝠車係漫畫家Bob Kane同埋故仔創作人Bill Finger合作而來，當時係DC Comics發行。蝙蝠俠最早出現喺Detective Comics #27（May 1939）。當時蝙蝠俠只係揸架普通紅色嘅私家車，並無蝙蝠車。直到1941年二月先至喺Detective Comics No.48出現。呢架車俾人叫做Bob Kane Comic Batmobile。

### 1943年第一代真人版蝙蝠車

第一代真人版蝙蝠俠，係喺1943個，哥林比亞公司（Columbia Pictures）發行。蝙蝠車參照咗當時黑色漫畫版蝙蝠車。

### 1966年電視版蝙蝠車

1966年電視版嘅蝙蝠車，個設計者為George Barris而做。ABC TV拍攝1966年電視版蝙蝠俠，佢用架1959年福特林肯概念車（Ford Lincoin Funtna），改裝成世界最出名，最多人鍾意嘅蝙蝠車。

功能
--

* 各種砲彈
* 導彈
* 自毀
* 蝙蝠電話
* 蝙蝠眼開關
* 蝙蝠煙幕
* 噴射油漬
* 煙霧
* 鐵釘

註
-

1. ↑  Lewis Wilson演蝙蝠俠；Douglas Croft演羅賓
2. ↑  1966年電視版蝙蝠俠，係由 Adam West演蝙蝠俠；Burt Ward演羅賓。（當時香港麗的映聲播過，即係麗的呼聲嘅有線電視節目台）。其後免費電視無綫電視開播，無線電視拎來宣傳，有別於麗的有線電視。

|  |  |
| --- | --- |
|  | 維基同享有多媒體嘅嘢：**Batmobile** |
**香港同星加坡關係**係指歷史上嘅香港同星加坡，以至而家中華人民共和國香港特別行政區同星加坡共和國之間的雙邊關係，係中國－星加坡關係嘅一部份。兩個地方以前都係大英帝國嘅殖民地，而家同時係國際金融中心。1997年之前星加坡政府喺香港嘅代表係星加坡駐香港專員公署，1997年之後就係星加坡駐香港總領事館。

史
-

星加坡同香港喺19世紀就開始商貿往來。根據1900年代香港報刊嘅評論版面，當時已經有星加坡同香港相互競爭嘅講法。據1923年星嘉坡日本人寫嘅《新嘉坡概要》入面記載，當時星加坡同香港之間已經存在貿易關係，當時亦都有日本商船往返香港同星加坡兩個地方。

金文泰喺1925年到1930年做香港總督，喺1930年到1934年做三洲府總督
喺兩個地方重屬於英國管治嘅時候，有部份曾經喺香港政府或者星加坡政府做過嘅官員都曾經喺對方政府任職，呢啲官員將先做嗰度嘅制度帶入之後做嗰度。例如金文泰喺1925年到1930年嗰時做香港總督，之後又喺1930年到1934嗰時做三洲府總督；柏立基喺1955年到1957年嗰時做星加坡總督，之後又喺1958年到1964嗰時做香港總督。金文泰做三洲府總督嗰時，效法香港行政局喺三洲府行政局再委任華人做行政局非官守議員。柏立基做香港總督嗰時，亦都跟星加坡自治嘅方式，推動公務員本地化，重提升咗香港本地人做政府嘅高層職位。

1959年開始做星加坡總理嘅李光耀訪問過香港好多次，亦曾經好多次就香港嘅政制發展表達睇法。1984年，中華人民共和國同英國簽《中英聯合聲明》，宣佈中華人民共和國會喺1997年7月1號接收香港，搞到香港出現移民潮，其中有一部份香港人移民星加坡。1989年六四事件之後，星加坡政府每年向香港發出2.5萬個家庭移民簽證配額，當時排隊嘅人龍甚至由當時專員公署所在嘅金鐘延伸到2公里之外嘅灣仔。1997年，星加坡工人黨領袖鄧亮洪因為俾李光耀等人告誹謗被判敗訴而要流亡澳洲，期間曾經短暫停留過香港，重喺香港中文大學嘅幫助之下出版咗《鄧亮洪回憶錄》。2000年，香港中文大學向李光耀頒榮譽博士學位，搞到學生會好不滿，佢哋發動聯署行動，要求校方撤回決定。

2014年9月17號，星加坡總理李顯龍訪問香港，同香港行政長官梁振英見面。梁振英同李顯龍講咗兩地之間各方面嘅合作同交流，當中包括房屋、土地規劃同基建等等。梁振英亦都擺晚宴去款待李顯龍。2015年3月23日，星加坡建國總理李光耀死咗，梁振英亦都寫咗封信畀李顯龍致哀。2015年6月30號，星加坡學生余澎杉因為上載批評李光耀嘅影片而俾人押入精神病院，香港八間大學嘅學生會同學民思潮同一日到星加坡駐香港總領事館請願，要求星加坡政府放咗余澎杉。

貿易關係
----

2012年，香港對星加坡嘅出口額係25.3億美元，而星加坡對香港嘅出口額係168億美元。香港主要向星加坡出口機械、貴金屬、交通架生等等，而星加坡主要向香港出口機械、精煉石油、貴金屬等等。

1995年9月，香港星加坡商會成立。

文化關係
----

2004年4月，星加坡同香港簽訂《文化合作諒解備忘錄》。2006年香港藝穗會舉辦嘅雙城節就係以星加坡為焦點，去配合兩地簽咗《文化合作諒解備忘錄》。2015年，香港藝穗會舉辦咗「2015 照亮香港在星加坡」活動。

星加坡教育部喺香港設立咗唯一一間嘅海外學校星加坡國際學校。

睇埋
--

* 新加坡親中爭議：有部份香港同台灣嘅人認為，新加坡政府同埋一啲媒體採取親中派嘅立場，特別係喺中國同台灣或者香港嘅矛盾衝突上（例如香港反送中運動），新加坡一啲主要媒體報導嘅觀點，甚至官員發言都傾向中共政府。

參考
--

1. ↑  〈新嘉坡概要〉 (PDF). 新嘉坡日本人會. 原著 (PDF)喺2016-03-04歸檔. 喺2015-08-11搵到.
2. ↑  〈李光耀曾多次訪港　關注中港關係〉. 本土新聞. 2015-03-23. 原著喺2020-03-28歸檔. 喺2015-08-11搵到.
3. ↑  〈移民潮算到港英頭上 鄭赤琰:港府接爛攤子〉. 信報財經新聞. 2015-01-27. 原著喺2015-05-29歸檔. 喺2015-08-11搵到.
4. ↑  〈你所不知的星加坡？〉. 香港獨立媒體. 2013-08-25. 喺2015-08-11搵到.
5. ↑  〈抗議中大頒授榮譽博士學位予李光耀聯署信〉. 香港中文大學學生會. 2000-11-22. 原著喺2016-03-04歸檔. 喺2015-08-11搵到.
6. ↑  〈李顯龍訪港晤梁振英 商交流合作〉. 成報. 2014-09-18. 喺2015-08-17搵到.`{{cite web}}`: CS1 maint: url-status (link)
7. ↑  〈梁振英致函李顯龍對李光耀逝世致哀〉. 香港電台. 2015-03-23. 喺2015-08-17搵到.
8. ↑  〈各地團體請願 促星加坡釋余澎杉〉. 自由亞洲電台. 2015-06-30. 原著喺2016-08-17歸檔. 喺2015-08-11搵到.
9. 1 2  Alexander Simoes. "Products that Hong Kong exports to Singapore (2012)". Observatory of Economic Complexity. 原著喺2015-08-12歸檔. 喺2015-08-11搵到.
10. 1 2  Alexander Simoes. "Products that Singapore exports to Hong Kong (2012)". Observatory of Economic Complexity. 原著喺2015-08-12歸檔. 喺2015-08-11搵到.
11. 1 2  〈与在香港特区的星加坡公司及社团联系〉. 星加坡駐香港總領事館. 喺2015-08-11搵到.
12. ↑  〈香港與東亞區域合作〉 (PDF). 策略發展委員會. 2009-12-17. 原著 (PDF)喺2016-03-04歸檔. 喺2015-08-11搵到.
13. ↑  〈藝穗會〉. 香港2006. 2006. 喺2015-08-11搵到.
14. ↑  〈2015 照亮香港在星加坡〉. 藝穗會. 2015-07-24. 喺2015-08-11搵到.

睇埋
--

* 香港外交
* 星加坡外交

出面網站
----

* 香港駐星加坡經濟貿易辦事處官網
* 星加坡駐香港總領事館官網
**中華印務總局**，香港印局之一，已執笠。由黃勝同王韜主理。印務之設，所費不菲，由香港賢達參股，並為值理。局初址不明，後尾搬去荷李活道廿九號。局創於同治十二年正月，時一八七三年。主要要務有三，印唐番書籍，出版循環日報 ，以及印告白。除此之外，亦有出售鉛字。所印書籍有唔少都出名，如王韜普法戰記、湛約翰英粤字典、鄺其照華英字典。循環日報啲人事，都由中華印務總局決定。

創立
--

間局成立，或同王韜寫本普法戰記有關。辛未年六月，即一八七一年，王韜寫咗普法戰記上半。本書大受好評，有唔少抄本，香港馮明珊、 陳桂士中意依本書，有意為佢刊印。故此籌資開印局。同英華書院執咗印刷業務，亦係契機。

英華書院一八五七年結束教育業務，然印刷業務仍在。一八七一年，同治十年，英華書院印刷都停辦。書院開自倫敦傳導會傳教士馬禮遜，興辦教育兼為傳教。為傳教方便，鑄有套唐字鉛字粒同印刷機等。書院後尾一度興辦月報遐邇貫珍，王韜亦曾見識。而黃勝亦有為孖喇西報做事，並且主理其附刊中外新報，一八五三年監督英華印刷業務，亦做香港華字日報主筆，故此同印刷有好深淵源。英華書院印刷業務停辦之際，黃勝、王韜二人，合共出資一萬圓墨西哥鷹洋，購入設備。

不過開局業務，亦所費不菲。香港富人合資，開辦中華印務總局。
**陳浩濂**（**Chan Ho Lim, Joseph**，1977年2月9號—），係現任財經事務及庫務局副局長（2017年8月16號上任），老頭陳兆安曾經做過路政署助理署長。

陳浩濂正職係渣打銀行 (香港)金融市場部董事總經理，2009年加入自由黨。

嚮2011年香港區議會選舉，陳浩濂出選山頂選區，打敗有意競逐連任嘅公民黨雙料議員陳淑莊，2012年上任區議員。

簡歷
--

陳浩濂係現任跨國銀行環球市場部董事總經理，之前曾經喺業內擔任唔同嘅管理職位，主要負責亞洲區嘅金融機構業務。佢亦曾經喺多間專業或公共機構服務，包括香港財經分析師學會、金銀業貿易場同香港總商會，並分別喺2012年同2016年當選中西區區議員。2017年，陳浩濂因為出任財經事務及庫務局副局長，而辭任區議員，而佢嘅區議員席位就由黨友楊哲安繼承。

成員
--

* 香港童軍總會：財務委員會-委員、九龍地域-副主席、九龍地域發展與領袖資源委員會-主席
* 香港大學：經濟金融學院行政人員師友計劃-導師
* 香港財經分析師學會（HKSFA）：持續培訓計劃委員會-委員、專業發展委員會-委員
* 香港證券專業學會（HKSI）：E-委員會-委員、證券及期貨從業員資格考試-試題評審員
* 金銀業貿易場：顧問
* 香港華仁舊生會：金融業聯誼會-召集人

馬主生涯
----

陳浩濂同老頭陳兆安係香港賽馬會馬主，名下馬包括朗天、日東昇、日輝煌。

出面網頁
----

* 陳浩濂議員
* Youtube 區選論壇：中西區（山頂）陳淑莊／陳浩濂
後小松天皇
**後小松天皇**（日文：後小松天皇／ごこまつてんのう Go-komatsu Tennō；1377年8月1號—1433年12月1號）係日本第一百位天皇，亦係持明院統第六代天皇，原名**幹仁**（日文：幹仁／もとひと Motohito），響1392年11月19號至到1412年10月5號在位。

佢係後圓融天皇大仔，阿媽係三條嚴子。但係佢畀人懷疑係大臣足利義滿嘅私生仔。

經歷
--

佢響1382年冊封做皇太子，同年老豆後圓融天皇讓位畀佢做天皇。

佢響任內最大嘅貢獻就係統一咗南北朝，但係後嚟實權畀大臣足利義滿掌握，搞到班使者唔知當今日本天皇係後小松天皇，以為足利就係日本天皇。咁樣一嚟，後小松天皇就畀人懷疑佢之所以做到天皇係因為有足利嘅幫助。

響大覺寺統嘅後龜山天皇投降嘅時候，後小松天皇曾經應承過佢，話佢死咗之後會傳位畀後龜山天皇大仔小倉宮恆敦親王，爾次談判叫做明德和約。但係後嚟後小松天皇聽咗足利義滿嘅說話，將皇位傳畀自己個仔實仁親王，違反咗明德和約，所以導致咗大覺寺統嗰邊嘅強烈不滿，特別係恆敦親王同佢後人。之後好長時間入面，佢哋試圖搶返皇位，即係後南朝運動。

佢將皇位傳畀實仁親王之後，自己就做上皇，改叫**上皇幹仁**，實施院政，而實仁就係稱光天皇。

後嚟，稱光天皇早死，所以佢又傳畀契仔、 崇光天皇嘅太孫伏見宮彥仁親王，彥仁就係後花園天皇，而佢就繼續實施院政。佢做咗廿年嘅上皇，響1433年死咗，終年五十六歲。

仔女
--

* 長皇子 實仁親王（即係稱光天皇）
* 次皇子 小川宮親王
* 長皇女 理永女王
* 三皇子 一休宗純（聽講係私生仔）
* 契仔 伏見宮彥仁親王（即係後花園天皇）
**香港吉野家強姦案**係2008年4月香港食店吉野家發生嘅一單店員強姦案。

案情
--

2008年9月，香港媒體報導關於網上流傳一條懷疑強姦短片，片長1分48秒。片中顯示兩男一女身穿吉野家餐廳員工服，女方懷疑被迫同男子性交，起初有男聲話：「影埋佢（條女）個樣」...做愛期間，女方曾先後話：「好痛」、「唔好」同「報警」。

短片瘋傳到香港、台灣同中國甚至外地多個華人圈子。最終司法介入，法庭裁定首被告何嘉杰有份參與去年四至五月間，沙田一間吉野家分店內進行強姦犯罪，判監四年。其他人無事。

香港吉野家就案件提堂後發表聲明：就「有人穿疑似吉野家制服進行不當行為」一事作出回應，指公司非常多謝社會關注公司問題，同時已對員工進行「關愛行動」。

參考
--

1. ↑  蘋果日報：穿飲食集團制服 數男女旁觀拍攝 強姦片段手機流傳 互聯網檔案館嘅歸檔，歸檔日期2019年10月16號，.，2008年9月10號
2. ↑  吉野家強姦案淫青囚四載 互聯網檔案館嘅歸檔，歸檔日期2019年10月17號，. 2009-09-08 星島日報
3. ↑  吉野家強姦案首被告囚4年 互聯網檔案館嘅歸檔，歸檔日期2019年10月17號，. 香港文匯報-2009年9月7號
4. ↑  吉野家發聲明關愛員工 互聯網檔案館嘅歸檔，歸檔日期2019年10月17號，. 2008年09月13

出面網頁
----

* 香港網絡大典：食店員工強姦少女事件
十香園景區
**十香園**（粵拼：sap6 hoeng1 jyun4）係中國廣東省廣州市嘅一個比較優雅嘅景區地名，喺海珠區昌崗中路嘅懷德大街入面近嶺南畫派紀念中學嗰度（中間隔咗條河）。

名
-

呢間嘢因為傳說話入面種咗10樖香嘅花響度先至改咗噉嘅名。

淵源
--

喺清朝嘅道咸同光年間，嶺南畫學已經復興，住喺廣東番禺隔山鄉嗰度嘅兩位仁兄——居廉同居巢就成日喺呢度畫畫，加上佢畫啲畫好有山水嘅風格而出咗名。

同佢有關嘅詩句同埋名言
-----------

* 劉建生——十香園有感

能師造化眞豪傑，自立門庭據上遊。畫藝新風開一派，芳華綺藻遍南淵。
* 黃文寬——十香園有感

鐮讓之間一代宗，隔山來景仰高風。十香園圃逸芬在，嶺學長懷沾溉功。

睇埋
--

* 十香園紀念館

註
-

1. 1 2  羊城「十香園」探勝 ：嶺南畫派紀念館見聞 互聯網檔案館嘅歸檔，歸檔日期2016年3月4號，. 香港中旅集團有限公司

| * 睇
* 傾
* 改
廣州數字地名順口簧 |
| --- |
| 一德路　　二沙頭　　三元里　　四牌樓　　五仙觀　　六榕路　　七株榕　　八旗二馬路　　九曲巷　　十甫路 |
| 呢支歌仔重有其他版本：三有三角市、三元宮；四有四方砲臺；五有五仙門、五層樓、五眼橋；六有陸（六）羽居、六榕寺；七有七星崗；八有八和坊、八重天；九有九龍泉、上下九、九曜石；十有十香園；重有百子橫。 |
**第4屆耶加達省長選舉**響2017年2月15號舉行，而第二輪選舉就響4月19號舉行。跟據非官方嘅初步點票結果話，前教育部長阿尼斯擊敗現任省長鍾萬學，全國選舉委員會在響5月初，會公布官方點票結果。

背景
--

耶加達作為印尼首都同埋商業中心，今次省長選舉備受關注，亦都認為係兩年後總統大選嘅前哨戰。外界普遍認為，宗教議題主導咗今次選舉。

尋求連任嘅鍾萬學曾經推出好多改革，令佢獲得唔少民眾支持。但係佢鍾萬學響2016年被指褻瀆可蘭經，引發大批穆斯林不滿，發生一場又一場大型示威，矛頭直指鍾萬學，佢重因為咁而捲入官司。官司纏身嘅鍾萬學就繼續爭取連任，令宗教同種族成為省長選舉嘅焦點，亦係保守派同溫和派嘅對決。不過，有穆斯林講明，唔希望由非穆斯林嘅人做省長。印尼嘅穆斯林人數超過兩億，佔總人口差唔多九成，大多數人本身對其他宗教同生活方式持包容態度，但係近年保守派抬頭。外界認為，呢次選舉結果將會係印尼係唔係愈趨保守嘅指標，考驗國民對宗教嘅包容度。

除此之外，省長大戰重涉及到更高層次嘅政治盤算，因為外界視呢個職位係總統嘅跳板。總統佐戈維多多2014年選總統之前，出身就係耶加達省長，當時鍾萬學係佢嘅副手。各界預測鍾萬學一旦連任省長，好有可能會再跟佐戈維多多拍住上，角逐正副總統大位。但劍指總統寶座嘅，重有另外兩大穆斯林挑戰者佢哋嘅背後勢力，而且全都都大有來頭。年僅38歲嘅阿尼斯雖然冇從政經驗，但係有老豆前總統蘇西洛做後盾。有陰謀論話，蘇西洛為咗嗰仔，響背後推波助瀾，煽動民眾示威。

至於同鍾萬學勢均力敵嘅前教育部長阿尼斯，後台就係前總統蘇哈托女婿普拉博沃。普拉博沃三年前曾經出戰總統選舉，但不敵佐科維多多。佢呢個時候推舉阿尼斯，相信係為捲土重來，再戰總統選戰鋪路。

雖然鍾萬學響2月舉行嘅第一輪投票得票最多，但係由於攞唔到過半數選票，所以要搞第二輪投票。

《耶加達郵報》形容，今次選舉係歷來最污糟、最兩極化同埋最分裂嘅。

搞事
--

呢次選舉警方話拉咗十五人，指佢哋涉嫌響票站到搞事。

民意調查
----

投票結束後，多間民意調查機構馬上搞抽樣調查。初步結果話，獲保守派穆斯林支持嘅阿尼斯，得票率介乎響百分之五士五至百分之六十之間，較尋求連任嘅華裔基督徒鍾萬學多。

後續
--

支持鍾萬學嘅總統佐戈響投票之後發表聲明，話唔應該畀政治分歧破壞國家團結，又話無論邊嗰贏出都應該接受選舉結果。

而尋求連任嘅鐘萬學就召開記者會承認落敗，重恭賀對手、前教育部長阿尼斯贏出。佢指剩底嘅任期會致力完成工作，呼籲選民忘記對立，共建美好耶加達。

攷
-

1. 1 2 3 4 5 6  （繁體中文）耶加達省長選舉結束　正點票，now新聞，響2017年4月19號搵到。
2. 1 2 3 4  （繁體中文）印尼雅加達省長選舉　鍾萬學承認落敗，now新聞，響2017年4月19號搵到。
3. 1 2 3  （繁體中文）印尼雅加達省長選舉被視為保守及溫和派對決，now新聞，響2017年2月15號搵到。

Template:耶加達選舉
| How to read a taxoboxHow to read a taxobox**大花蘆莉** |
| --- |
| 喺廣州東郊公園入面影嘅大花蘆莉喺廣州東郊公園入面影嘅大花蘆莉 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 真雙子葉植物 Eudicots |
|
|
|
|
|
|
|
| 目 | 唇形目 Lamiales |
|
|
|
|
|
|
|
|
| 科 | 爵床科 Acanthaceae |
|
|
|
|
|
| 屬 | 蘆莉草屬 Dipteracanthus |
|
|
|
|
|
|
|
| 種 | **大花蘆莉 *R. elegans*** |
|

 |
|
| 二元學名 |
| ***Ruellia elegans*** |
|
|
|
|
|
|
|
|
|
|
|
|
|
|
|

**大花蘆莉**（粵拼：daai6 faa1 lou4 lei6；學名：*Ruellia elegans*）係爵床科蘆莉草屬嘅常綠灌木仔，原產地喺巴西等南美洲國家。呢種植物成日俾人做庭院植物。

形態
--

呢樖也一般有60～100公分高。樹葉係橢圓形，好似啲披針噉，葉面係對生，有卷咗啲嘅品種。而花嘅方面，一般係腋生品種，花冠係圓筒形，先端五裂，而花期方面，佢每個月都有花開，而且除咗冬天嗰時冇乜花開之外，其它季節有好多花出嘅。

用途
--

呢樖嘢可以用嚟做觀景植物。

出面網頁
----

* 大花芦莉 Ruellia elegans 中国植物图像库
* 大花芦莉 gkzz.net
| How to read a taxoboxHow to read a taxobox**春羽** |
| --- |
|  |
|
| **物種分類** |
| 

|
|  |
|
|
| 界 | 植物界Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 單子葉植物綱 Liliopsida |
|
|
|
|
|
| 目 | 澤瀉目 Alismatales |
|
|
|
|
|
|
|
|
| 科 | 天南星科 Araceae |
| 亞科 | 南星亞科Aroideae |
|
| 族 (*tribus*): | 喜林芋族Philodendreae |
|
|
| 屬 | 蔓綠絨屬 Philodendron |
|
|
|
|
|
|
|
| 種 | ***春羽 P. bipinnatifidum*** |
|

 |
|
| 二元學名 |
| ***Philodendron bipinnatifidum***Schott ex Endl. |
|
|
|
|
|
|
|
|
|
|
|
|
|
|
| 別名 |
| *Philodendron selloum* Template:Au |

**春羽**（粵拼：ceon1 jyu5；學名：*Philodendron bipinnatifidum*／*Philodendron selloum*）；又叫**羽裂喜林芋**（jyu5 lit6 hei2 lam4 wu6）、**春芋**（ceon1 wu6）、**羽裂蔓綠絨**（jyu5 lit6 maan6 luk6 jung4）；佢係天南星科蔓綠絨屬嘅一種長年生常綠草本植物，原產地喺巴西同巴拉圭，而家喺中國華南嘅亞熱帶地區、巴西同巴拉圭嘅常綠闊葉林入面都可以搵到佢。

習性
--

佢鍾意高溫兼濕度大嘅環境嗰度生存，雖然佢唔禁（kam1）凍，但係佢禁（kam1）暗。啱喺室内冇乜光線嘅地區嚟種。佢鍾意比較靚而疏鬆、有比較好嘅排水嘅微酸性泥地度生，但係佢唔啱生喺＜5℃嘅環境入面。

用途
--

呢樖嘢一般用嚟做庭院植物、綠籬植物同盆景植物。

相
-

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| 成樖春羽嘅樣 |
| 成樖春羽嘅樣  |

|  |
| --- |
| 莖 |
| 莖  |

|  |
| --- |
| 葉 |
| 葉  |

 |

出面網頁
----

|  |  |
| --- | --- |
|  | 維基同享有多媒體嘅嘢：**春羽** |

|  |  |
| --- | --- |
|  | 維基物種有資料講：***春羽*** |

* 春羽 苗易网
* 春羽 厦门大学校园植物网
* 春羽 Philodenron selloum 笨鸟景观网
* Meconostigma Philodendrons
**陳用林**（1968年—），中國浙江寧波人，前中國駐雪梨總領事館政治領事，一等秘書。因為無法再繼續忍受中國對異見人士嘅鎮壓，佢喺2005年5月26號出走並喺2005年6月4號一個雪梨六四天安門事件紀念活動入面公開露面。同年7月8號澳洲移民局對陳用林同埋佢屋企人畀咗政治避難類別嘅永久居留權，佢哋一家人而家住喺雪梨。

陳用林嘅出走喺當時轟動一時，包括美國在內嘅世界各國政府都非常關注，各國傳媒亦爭相報導。

政治觀點
----

陳用林關注中國政府打壓人權、法輪功同埋喺其他地方影響力嘅問題。例如喺2006年，佢曾經絕食聲援因為弱勢群體維權而被中國政府秘密綁架同施予4個月酷刑嘅高智晟。喺2019年4月喺悉尼科技大學一個研討會發言嘅時候，佢就批評騰訊旗下嘅澳洲中文媒體今日傳媒集團喺好多議題上都極力地同中共保持一致。

睇埋
--

* 中華人民共和國對外宣傳

參考
--

1. ↑  〈中國方面指叛逃者陳用林"編造謊話"〉 (英國英文). 2005-06-05. 喺2021-09-20搵到.
2. ↑  〈袁红冰陈用林绝食声援高智晟媒体关注 - 大纪元〉. 《大纪元 www.epochtimes.com》 (簡體中文). 2006-02-10. 喺2021-09-20搵到.
3. ↑  〈陳用林再揭領館間諜活動 力挺《外交關係法》〉. 《大紀元時報 香港｜獨立敢言的良心媒體》 (香港中文). 喺2020-11-07搵到.
陳獻章嘅畫像
**陳獻章**（1428年—1500年），字**公甫**，號**實齋**，係大明時廣東新會人。因為佢曾經住過白沙村，所以人稱**白沙先生**，**陳白沙**。佢係出名理學者。佢時思想以靜為主。　

屈大均名著《廣東新語》天語日條提到佢。

生平
--

### 苦學志道

正統九年（1444年），陳獻章考中廣東鄉試，後生嗰時信奉程朱學派。正統十二年（1447年），佢參加禮部會試，中副榜，入國子監讀書。後來考唔中禮部，來到江西，師從著名學者吳與弼。半年之後返家鄉，困學知變，住喺白沙里，起咗間陽春台苦讀，為咗減少外界嘅干擾，佢屋企人喺牆壁鑿個窿仔，飲食衣物，都喺爾個洞遞進。呢段期間佢唔見客，「窮盡天下古今典籍，旁及釋老稗官小說」，就超脫程朱矩矱，「學宗自然」，同莊子接近。天順八年（1464年），三十九歲後進京，國子監祭酒邢讓好賞識佢，「颺言於朝以為真儒復出，由是名震京師。」

### 傳道授業

成化元年（1465年），陳獻章經過十幾年嘅勤学，静坐冥思，舍繁羅約，把握心同埋理吻合嘅關鍵，爾年春天，决定喺春陽台設館教學（新會圭峰山有白沙講學亭）。教學理論：一，先靜坐，後讀書；二，多自學少灌輸；三、勤思考，取精義；四、重疑問，求真知；五、詩引教，哲入詩。並作咗《戒色歌》、《戒戏歌》、《戒懒文》等幾首詩作為座右銘。「諸弟子，聽訓誨：日就月將莫懶怠。舉筆從頭寫一篇，貼向座右為警誡。」

### 宦海沉浮

成化二年（1466年），陳獻章經順德縣知縣錢溥規勸，趁憲宗試禮施教，整頓朝綱，考取功名，為國家效力。就決定又上京師，重新遊太學。成化五年（1469年），參加戊辰科考，考得副榜（等於備取生），後來喺吏部衙門做個日日做文件、抄書校正、封發遞送嘅低級小吏。之後幾次參加會試，都因奸臣弄權，所以應考失敗。

陳獻章成世清貧，都御史鄧廷纘曾令番禺縣每月送佢米一石，陳拒而不受，重話自己「有田二頃，耕之足矣」。又有按察使，花巨金買園林豪宅送畀佢，佢一樣唔受。

### 嶺南學派

成化十九年（1483年），陳獻章以一篇《乞終養疏》感動咗憲宗，獲准佢返屋企養老母，贈「翰林院檢討」。陳返回故里，一心研究哲理，重振教壇，名聲因此遠播，到處爾學者都來要求做佢弟子。陳獻章教咗十幾年，好多學生得益佢嘅教誨，做朝廷嘅棟樑，爾個就係「嶺南學派」嘅形成。

### 從祀孔廟

弘治十三年（1500年），陳獻章喺家鄉病逝，終年72歲。

萬曆二年（1574年），朝廷下詔喺白沙鄉起家祠，並賜額聯同埋祭文肖像。橫額「崇正堂」，對聯：「道傳孔孟三千載，學紹程朱第一支。」萬曆十二年（1584年），詔令從祀孔廟，諡號**文恭**。

註
-

1. ↑  屈大均. 《廣東新語》.

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**陳獻章** |

* 明代嘅心學宗師——陳獻章
地球板塊
**板塊構造**係個科學理論，論地殼並唔係一塊不變，而係由好多板塊組成，互相移位，解釋到點解有地震、山脈、洋脊、海溝呢啲自然地貌。地殼下嘅溶岩對流，會推動版塊。

個理論唔單止用喺地球，其他類似行星，都用得到。

地球
--

地球嘅板塊構造| Shows the extent and boundaries of tectonic plates, with superimposed outlines of the continents they support |
| 板塊個名 | 板塊嘅面積106 km2 |
|      太平洋板塊 | 103.3 |
|      非洲板塊 | 78.0 |
|      北美洲板塊 | 75.9 |
|      歐亞大陸板塊 | 67.8 |
|      南極洲板塊 | 60.9 |
|      印度-澳洲板塊 | 47.2 |
|      南美洲板塊 | 43.6 |

睇埋：大陸
喺地球外層嚟嘅剛性岩石圈分做好幾塊板塊。目前地球嘅主要板塊有太平洋板塊、北美洲板塊、歐亞大陸板塊、非洲板塊、南極洲板塊、印度-澳洲板塊、同南美洲板塊呢啲。另外仲有阿拉伯板塊、加勒比板塊、喺南美洲西海岸對出嘅納斯卡板塊、同埋喺南大西洋嘅斯科舍板塊呀噉。呢啲板塊係硬淨嘅，喺軟流圈上面浮吓浮吓，仲識慢慢噉郁－板塊之間會有相對運動，而呢啲郁動分做三種：一係聚合板塊邊緣（Convergent plate boundary）－指兩塊板塊互相靠近；二係分離板塊邊緣（Divergent boundary）－指兩塊板塊分離；三係轉形斷層（Transform fault）－指板塊之間互相橫向噉郁。因為呢啲地殼活動，搞到喺呢啲板塊嘅邊緣上面會容易有地震、火山活動、造山運動、同埋形成海溝，好似係日本列島同台灣就係坐正喺板塊邊緣上面嘅地方，間唔鐘就會有地震。唔同嘅板塊郁嘅速率仲會唔同：喺呢啲板塊當中，大洋板塊郁得快啲，而大陸嘅板塊郁得慢啲，好似係屬於大洋板塊嘅科科斯板塊位移嘅速率係每年 75 毫米，而太平洋板塊就以每年 52 至 69 毫米嘅速率位移；屬於大陸板塊嘅歐亞大陸板塊，平均以得每年大約 21 毫米嘅速率行進。

隨住板塊嘅飄移，海入面嘅岩石會跌落去聚合板塊邊緣嘅前緣下方，同時地幔嘅物質會喺分離板塊邊緣做成嘅空間嗰度上升。呢啲過程令到海洋地殼一邊係噉產生跟住又俾佢回收返落地幔嗰度，所以海洋地殼嘅岩石更新得好密。因為噉，海洋地殼多數好後生，低過 1 億歲。而家最古老嘅海洋地殼喺西太平洋地區，估計大約係得 2 億歲。相比之下，最古老嘅大陸地殼年齡有成 40.3 億歲。

攷
-

1. ↑  Kious, W. J.; Tilling, R. I. *Understanding plate motions*. 美國地質調查局. 1999-05-05 [2007-03-02].
2. ↑  Seligman, C. *The Structure of the Terrestrial Planets*. Online Astronomy eText Table of Contents. cseligman.com. 2008 [2008-02-28].
3. ↑  Meschede, M.; Barckhausen, U. *Plate Tectonic Evolution of the Cocos-Nazca Spreading Center. Proceedings of the Ocean Drilling Program*. Texas A&M University. 2000-11-20 [2007-04-02].
4. ↑  Staff. GPS Time Series. NASA JPL. [2007-04-02].
5. ↑  Duennebier, F. *Pacific Plate Motion*. University of Hawaii. 1999-08-12
6. ↑  Bowring, S. A.; Williams, I. S. Priscoan (4.00–4.03 Ga) orthogneisses from northwestern Canada. *Contributions to Mineralogy and Petrology*. 1999, 134 (1): 3–16.
**香港商人團契**（前名：香港國際全備福音商人團契），係一個香港基督教團體，而家由親中派商人陳世強擔任會長，蔡少浩擔任總監，另外親中派政治人容永祺係榮譽會長。

團契政治立場上亦屬親中派，不時開宗明義招攬商界同專業人士，成日舉辦北上訪問團，每每獲統戰部同宗教局高官接見。

爭議
--

### 涉嫌包庇強姦犯

喺2012年5月，團契爆出強姦事件，團契甚至被指包庇強姦犯，引發基督教內教徒強烈不滿。之後，基督路小教會成員譚得志連同十多名教徒發起聲援受害人嘅「紫絲帶行動」趁團契喺會展舉行25周年慶祝晚宴，到場請願，促陳世強當面交代事件。陳世強之後否認包庇，指自己亦無阻止受害人報警，又話對報道感到遺憾，但受害人就話陳世強誣衊佢同強姦者有超友誼關係「睜著眼說大話」而且陳同強姦者係生意伙伴，有嚴重利益關係衝突。

外部連結
----

* 香港商人團契嘅Facebook頁
* 官方網站

參考來源
----

1. ↑  〈陳世強被指「官商教」勾結 | 蘋果日報 | 要聞港聞 | 20120530〉. *web.archive.org*. 2014-07-04. 歸檔時間2014-07-04. 喺2023-01-30搵到.`{{cite web}}`: CS1 maint: bot: original URL status unknown (link)
2. ↑  〈教徒斥包庇教會之狼 | 蘋果日報 | 要聞港聞 | 20120618〉. *web.archive.org*. 2015-05-01. 歸檔時間2015-05-01. 喺2023-01-30搵到.`{{cite web}}`: CS1 maint: bot: original URL status unknown (link)
3. ↑  〈陳世強發聲明回應K小姐事件〉. 《國度復興報(香港)》 (臺灣中文). 2012-05-30. 喺2023-01-30搵到.
4. ↑  〈K小姐發聲明回應指陳世強對她誣衊抹黑（6月6日消息）〉. *www.christiantimes.org.hk*. 喺2023-01-30搵到.
**汶萊達魯薩蘭國-印度尼西亞-馬來西亞-菲律賓東盟增長區**（BIMP-EAGA）喺1994年喺菲律賓達沃市推出。佢係東南亞入面資源最豐富地區之一，包括婆羅洲核心同蘇魯-蘇拉威西海洋生態區。

地理
--

汶萊達魯薩蘭國-印度尼西亞-馬來西亞-菲律賓東盟增長區覆蓋範圍有160萬平方公里，覆蓋人口有5750萬。範圍包括成個汶萊；印尼嘅加里曼丹、蘇拉威西、摩鹿加、西巴布亞同巴布亞省；馬來西亞嘅沙巴州同沙撈越，以及納閩聯邦直轄區；菲律賓嘅棉蘭老島同巴拉望省。佢覆蓋住世界上兩個最大嘅雨林婆羅洲同西新畿內亞雨林，以及南中國海、西里伯斯海同蘇祿海入面嘅生物多樣性海洋系統。

汶萊達魯薩蘭國-印度尼西亞-馬來西亞-菲律賓東盟增長區參與嘅活動同全球經濟活動已經擁有好耐嘅歷史，可以追溯到歐洲、中國同亞洲其他地區之間嘅絲綢之路同香料貿易以及同美國之間嘅馬尼拉大帆船的。隨住航空、船運同陸地運輸聯繫擴大以及投資激勵措施嘅發展，汶萊達魯薩蘭國-印度尼西亞-馬來西亞-菲律賓東盟增長區為東盟、北亞、南亞同理中東嘅出口市場提供市場。

選定嘅城市中心
-------

 汶萊

 斯里巴加灣市嘅奧馬爾·阿里·賽義夫丁蘇丹清真寺
* 斯里巴加灣市

 印尼

* 加里曼丹：峇里巴板、馬辰、坤甸、沙馬林達
* 蘇拉威西：比通、孟加失、萬鴉老、巴里巴里
* 摩鹿加：德那第
* 巴布亞：查亞普拉、馬諾考里

 馬來西亞

 由兵南邦縣望落去亞庇嘅鳥瞰圖
* 沙巴：亞庇、拿篤、山打根、斗湖
* 沙撈越：民都魯、古晉、美里、詩巫
* 納閩聯邦直轄區

 菲律賓

* 棉蘭老島：達沃市、三投斯將軍市、三寶顏、哥打巴托市
* 巴拉望省：普林塞薩港

主要行業
----

**農業工業**。主要農產品包括椰子、棕櫚油、畜性同家禽以及高價值嘅熱帶生果同蔬菜。汶萊達魯薩蘭國-印度尼西亞-馬來西亞-菲律賓東盟增長區地區集中喺擴大生產、補充、加工同出口，以供應清真食品貿易等特別市場。

**漁業**。次區域重要海產品生產同加工嘅全球中心，主要出口產品有吞拿魚同海藻。

**旅遊業**。次區域係主要嘅生態旅遊目的地。佢擁有原始嘅熱帶雨林同廣闊嘅珊瑚礁，同時喺種族同文化上各有唔同。旅遊活動包括參觀文化遺跡，以及潛水、浮潛、徒步旅行、爬山、釣魚同其他冒險運動。呢個區域入面有22個世界遺跡，其中印尼有8個、馬來西亞有5個、菲律賓有9個。

**運輸同船運**。次區通過海運同空運同亞洲大多數主要城市相連。 為咗確保競爭力，次區域依家升級緊機場同港口，又執行多邊協定以促進跨境流動。

**能源**。次區能源資源豐富。除咗石油、天然氣同煤炭資源之外，亦有可再生能源投資機會，仲可以利用地熱能、生物質能、水能同風能。

參考
--

1. ↑  "BIMP-EAGA: Turning remote, isolated areas into economic engines". Asian Development Bank. 24 June 2019. 喺15 August 2019搵到.
2. ↑  "Brunei Darussalam-Indonesia-Malaysia-Philippines East ASEAN Growth Area (BIMP-EAGA)". Asian Development Bank. 22 January 2018. 喺15 August 2019搵到.

出面網頁
----

* Mindanao Development Authority page on BIMP-EAGA
* Asian Development Bank page on BIMP-EAGA
《**香港商報**》（**Hong Kong Commercial Daily**）係一份香港中文報紙，響1952年10月11號創刊。今日來講，香港商報係一份親建制報紙，響深圳都有得賣。根據香港電台2001年做嘅調查，響香港廿個報紙、電台、電視台之中，業界觀感來講，可信度排十六，而政治取向係親中多過親港，同埋係精英報紙多過係大眾報紙。

目標讀者係生意人，口號係：「在商言商、港人報章、愛國愛港、公正持平」（而家係「為商界代言，為商界服務」）。

愛國生意人霍英東係《香港商報》嘅忠實讀者，佢一直保留完好嘅《商報》創刊號。據霍英東憶述，當時商報關於物價行情嘅報道比較全面，農產品、土產、西藥、工業原料、肥田粉（即化肥）、染料、五金、棉花、紗布、車軚、麻包等嘅價格應有盡有。另外，行情嘅報道比較客觀、準確，版面嘅安排亦鮮明突出；咁係對佢同經紀人協商確定酬金嘅數額係好有幫助嘅。

顧問
--

香港商報顧問包括（以見報時順序為準，排名不分先後）：王林奕蘋、方潤華、朱蓮芬、余國春、李秀恒、李東海、李國章、李澤添、宋枝旺、何世柱、車書劍、林貝聿嘉、武捷思、吳康民、吳連烽、查良鏞、施子清、施祥鵬、胡鴻烈、梁尚立、高苕華、唐英年、徐四民、徐展堂、韋基舜、陳永棋、陳有慶、張永珍、張閭蘅、許長青、陸達權、曹宏威、莊世平、鄔維庸、曾鈺成、曾憲梓、黃光漢、黃克立、黃宜弘、黃保欣、傅育寧、楊光、楊耀忠、董玖豐、鄭耀棠、劉金寶、劉佩瓊、潘江偉、潘宗光、潘祖堯、蔣麗芸、蔡來興、霍震霆、羅康瑞、丁午壽、方平、王國強、朱樹豪、李群華、林世榮、林廣兆、孫啟烈、秦曉、翁以登、馬介璋、張成雄、許智明、陳振東、陳強、黃定光、黃熾雄、楊孫西、鄒錫昌、趙國雄、劉宗明、蔡冠深、霍震寰、戴德豐、蘇仲強、蘇樹輝、王敏剛、吳亮星、吳秋北、陳勇、蔡毅、盧瑞安、姚祖輝、盧文端、陳經緯、譚錦球、張學修、吳良好、方文雄、施榮懷、李文俊、葉順興、李慧瓊、葉劉淑儀、張夏令、霍啟剛、劉炳章、謝湧海、譚岳衡、袁莎妮、王于漸、莊太量、陳李妮、吳慧思、沈延柱等。

注
-

1. ↑  〈存档副本〉. 原著喺2008年9月21號歸檔. 喺2008年7月15號搵到.

出面網站
----

* 《香港商報》官方網址《中國窗》
一隻東方蜜蜂
**東方蜜蜂**dung1 fong1 mat6 fung1（英文：**eastern honey bee**；學名：*Apis cerana*）係源自東亞同南亞嘅一個蜜蜂品種。自然分布範圍西至巴基斯坦、東至台灣同日本、東北至雙城子、西北至青海同甘肅、南至印度尼西亞同巴布亞新畿內亞，包括成個南亞、東南亞同東亞，近幾年更擴展到澳洲北部，日本某啲島嶼亦都有再引入計畫。

概論
--

東方蜜蜂遺傳上同西方蜜蜂（*Apis mellifera*）好接近。東方蜜蜂會食花粉、花蜜同蜜糖，外形特點係啲成蟲嘅身體黑色有黃間條，而行為上興喺一啲狹窄嘅窿窿罅罅地方起啲得一個細入口嘅竇（所以可以擺喺盒入面養），用意似乎在於防衛第啲竇嘅蜜蜂侵襲。

東亞地區（包括粵港澳在內）傳統養起蜜蜂上嚟都係興養東方蜜蜂嘅，不過由廿世紀開始，東方蜜蜂就有因為人類活動而傳咗去第啲地區，好似係澳洲噉。

睇埋
--

* 蜜蜂
* 西方蜜蜂

攷
-

1. ↑  Michael S. Engel (1999). "The taxonomy of recent and fossil honey bees (Hymenoptera: Apidae: Apis)". *Journal of Hymenoptera Research*. 8: 165-196.
2. ↑  Nanork, P. et al. "Social parasitism by workers in queenless and queenright Apis cerana colonies." *Molecular ecology*, 16.5 (2007): 1107-1114.
3. ↑  Radloff, Sarah E.; Hepburn, Colleen; Randall Hepburn, H.; Fuchs, Stefan; Hadisoesilo, Soesilawati; Tan, Ken; Engel, Michael S.; Kuznetsov, Viktor (15 March 2010). "Population structure and classification of Apis cerana". *Apidologie*. 41 (6): 589-601.

拎
-

|  |  |
| --- | --- |
|  | 維基同享有多媒體嘅嘢：**Apis cerana** |
唔好同**登峰·南岸**搞亂。

**金峰南岸** (One Oasis) 響澳門路環島聖方濟各堂區石排灣馬路、紅棉路、棕櫚圓形地同森樹街。

背景
--

### 工業邨地段閒置轉商住地牟暴利爭議

1975年10月7號，一幅面積三十三萬七千二百二十平方米，響路環島，近大灣，以租賃制度同免除公開競投方式批畀原全國政協副主席馬萬祺家族為主要股東嘅聯生發展股份有限公司，用嚟起一幢工業同社會設施綜合體嘅填海土地批給合同作出規範。

1979年3月9號、1981年3月25號同1988年4月18號，響財政司同第十六期《澳門政府公報》嘅第34/SAOPH/88號批示做咗三次局部修改，修改之後確定咗各用途嘅新面積同訂定咗新嘅利用期限，響批給用途方面包括響一幅將由政府批出嘅添加土地上起多幢原合同規定嘅住宅（衛星城市），同埋將一幅面積九千零七平方米嘅地塊分離，方便起一舍鋼鐵工廠，從而批出土地面積就變為三十二萬八千二百一十三平方米。

1980年代，當時搵填海物料方面有好多種限制，考慮到批給嘅公共利益以及有關填海工程嘅財政持續緊縮，仍然喺八十年代就合同嘅整體修改進行過多次探討。因應工業轉型同埋經過一輪複雜談判程序之後，有關整體修改響1993先落實。

1994年7月20號，第二十九期《澳門政府公報》第二組嘅第81/SATOP/94號批示更正1993年12月15號第五十期《澳門政府公報》第二組嘅第172/SATOP/93號批示作出規範，透過修改，將有關批出土地入面嘅十五幅總面積十五萬二千八百三十八平方米地段歸還畀澳葡政府，用嚟做集體設施同基礎建設嘅用途，同埋將七幅總面積十一萬八千三百一十五平方米地段嘅批給所衍生嘅權利有償移轉畀聯生工業邨有限公司，納入聯生工業邨，而呢間公司嘅資本百分百係公共資本同商業名叫澳門工業園發展有限公司，而承批人要負責歸還同轉讓土地範圍入面執行所有填海同基礎建設工程，同埋執行移交有關集體設施。亦根據修改批給合同第三條款嘅規定，批畀聯生發展股份有限公司嘅土地面積係五萬五千六百五十二平方米，分成十四幅地段，其中十二幅地段做住宅商業用途，一幅地段用做辦公室商業用途，剩低一幅地段做四星級酒店用途。

2000年10月6號，合同規定嘅租賃有效期廿五年到期。

2006年5月10號，聯生發展股份有限公司第三次透過畀運輸工務司司長嘅申請書，請求延長批給期限十八年兩個月八日，由2000年10月7號開始計，又或者批給續期廿五年，由同一日開始計，而且由第172/SATOP/93號批示規範嘅合同訂定條件維持不變。申請人又簡單噉聲稱由於技術方面原因，直到1993年為止，都冇確定響關土地上起工業同住宅綜合體嘅總規劃。

2007年10月24號，響新《土地法》生效前，運用自由裁量權，將閒置咗廿五年嘅土地又重新批給畀聯生發展股份有限公司。

2008年，入則起12幢豪宅，重將部份權益轉賣畀香港上市公司，頭兩期嘅樓花預售套現咗一百二十億，而路環聯生工業村過去廿幾年嚟都係水靜鵝飛。

犯罪
--

2017年8月6號朝早七點幾，金峰南岸第八座御庭峰一個單位發生跳樓事件，黃女請嘅一個女工人出咗去之後，佢男友梁男突然攞出一把菜刀到間房襲擊女友，黃女受襲之後，立即逃離單位到後樓梯，再走到大廈地下大堂門口嗰陣，見到梁男同個女響樓上跌到地下大廈門口，梁男當場死亡，當時黃女情緒激動唔敢睇，由大廈保安員協助報警求助。治安警進入事發大廈調查，發現黃女身體受傷流血，即時送到山頂醫院治理。事發之後大廈門口拉起圍帶，死者用白布冚住，由於事件有可疑，司警到場調查取證。而山頂醫院就話，女童送院搶救，因為失血過多，身體機能受損，經過搶救冇效，證實死亡；佢媽媽黃女身體有多處刀傷，多數係皮外傷，經縫針處理，情況良好，響急診病房觀察治療，由社工跟進。

司警調查之後話，男死者姓梁，三十四歲左右；另一個死者係梁男兩歲嘅女；女傷者三十歲，身體多處刀傷，同梁男係同居男女朋友關係，三個人都係香港居民。梁男同黃女係同居關係，兩歲嘅女係佢哋兩個人生，近排因為兩個人嘅感情問題，經常嗌交。死者梁男早排冇嘢做，響單位照顧個女，直到最近響香港搵到一份工，梁男就返翻香港。到6號凌晨四點返翻屋企，當時冇唔妥。司警響現場單位入面搵到一把懷疑涉案嘅染血刀具，另經經過初步為兩條屍檢查，除咗符合由高處跌落嚟嘅傷勢之外，冇發現其他可疑或者可能由刑事引致嘅傷痕。案件暫時列做傷人同跳樓死亡案，死因要等法醫檢驗之後先確定。案件交畀調查科跟進。

停水停電
----

2017年8月23號晏晝十二點左右，響懸掛十號風球同黑色風暴潮其間，天鴿颱風帶嚟嘅嚴重風暴潮搞到澳門停水停電，而金峰南岸響26號復水初期由於響水管尾後地區所以水壓嚴重唔夠而冇水到。

交通
--

### 巴士

#### 去氹仔方向嘅巴士站

* 聯生圓形地

靠站巴士有：15、21A、25、26、26A、50、N3
* 金峰南岸/金礜峰

靠站巴士有：15、21A、25、26、26A、50、N3
* 聯生工業邨

靠站巴士有：59

攷
-

1. 1 2 3 4 5 6 7  （繁體中文）第88/2007號運輸工務司司長批示，印務局，響2007年10月24號搵到。
2. ↑  （繁體中文）工業村無工業 「金峰南岸」生金蛋，論盡媒體，響2013年4月19號搵到。
3. ↑  （繁體中文）夫斬妻抱女跳樓雙亡，澳門日報，響2017年8月7號搵到。
4. ↑  （繁體中文）本澳公共供水的最新情況，海事及水務局，響2017年8月26號搵到。
座標: 27°10′27″N 78°02′32″E﻿ / ﻿27.17417°N 78.04222°E﻿ / 27.17417; 78.04222

泰姬陵主陵墓嘅正面
**泰姬陵**（粵拼：taai3 gei1 ling4；印地文：**ताज महल**
；波斯文：**تاج محل** ‎；英文：**Taj Mahal**），個名意思係「皇宮嘅冠冕」噉解，係印度北方邦阿格拉一座陵墓。泰姬陵係由蒙兀兒汗國皇帝沙賈漢（烏都文：شاه جهان‎‎；印地文：शाह जहाँ；Shah Jahan；1628 - 1658 年間在位）為咗紀念佢難產死嘅老婆姬蔓·芭奴（烏都文：ممتاز محل；Mumtaz Mahal‎‎）而起嘅。喺沙賈漢過身之後，佢亦都同姬蔓·芭奴一齊葬咗喺泰姬陵入面。

泰姬陵成個建築群面積總共有 17 公頃，起咗喺亞穆納河（Yamuna River）河邊，包含多棟建築物：主陵墓用料主要係白色大理石，牆上有大量嘅波斯文詩書法同植物圖案做裝飾；建築群仲包括咗一座清真寺以及一座招待殿，而呢兩棟嘢由東西兩邊分別噉面向住主陵墓，建築群周圍仲有樂園花園。

簡史
--

泰姬陵始建於 1632 年，喺 1643 年經已完工，不過打後仲用咗 10 年嘅時間做修葺同美化嘅工作，到 1653 年先至完全搞掂，成個過程估計使咗成 3,200 萬盧比，相當於 2020 年嘅大約 700 億盧比（大約 9 億 1,600 萬美元），成個建築過程涉及 20,000 個工匠，並且由當時蒙兀兒汗國嘅宮廷建築師烏斯達·拉荷里（Ustad Ahmad Lahori）帶領。

泰姬陵俾好多人視為印度嘅一個文化瑰寶：一方面，泰姬陵俾好多人認為係印度伊斯蘭建築嘅代表作同印度豐富歷史嘅一部份，世界各地嘅建築師同建築學者普遍都認為呢棟建築物具有超卓嘅美感；另一方面，泰姬陵又俾好多人覺得好浪漫－相傳沙賈漢雖然為政治而娶咗多個老婆，但真愛係姬蔓·芭奴，喺姬蔓·芭奴臨死前應承話會幫佢起世上最靚嘅陵墓，死咗後仲同姬蔓·芭奴一齊葬喺泰姬陵，令好多現代印度人視泰姬陵為純潔愛情嘅代表。因為呢啲緣故，泰姬陵喺廿世紀開始就成為咗印度一個重要嘅文化象徵，並且喺 1983 年俾人列入聯合國世界文化遺產。據估計，泰姬陵喺 2010 年代期間每年都吸引成 700 萬至 800 萬位遊客前往觀光。

圖庫
--

* 主陵墓正面主陵墓正面
* 主陵墓嘅圓頂主陵墓嘅圓頂
* 主陵墓其中一座宣禮塔主陵墓其中一座宣禮塔
* 陵墓牆上嘅波斯文詩書法陵墓牆上嘅波斯文詩書法
* 陵墓牆上嘅植物浮雕陵墓牆上嘅植物浮雕
* 泰姬陵建築群嘅清真寺泰姬陵建築群嘅清真寺
* 清真寺內部清真寺內部
* 
* 泰姬陵招待殿泰姬陵招待殿
* 泰姬陵樂園花園泰姬陵樂園花園

* 由亞穆納河河邊望嘅泰姬陵建築群由亞穆納河河邊望嘅泰姬陵建築群

睇埋
--

* 印度建築
* 伊朗建築
* 伊斯蘭建築
* 蒙兀兒汗國
* 對稱

參考
--

* Asher, Catherine B. (1992). *Architecture of Mughal India*. Cambridge University Press.
* Allan, John (1958). *The Cambridge Shorter History of India* (First ed.). Cambridge: S. Chand, 288 pages.
* Copplestone, Trewin (1963). *World architecture: an illustrated history from earliest times*. Crescent Books. ISBN 978-0-517-35148-2.
* Tillotson, Giles Henry Rupert (1990). *Mughal India*. Chronicle Books.

攷
-

1. ↑  Ahmed, Akbar S. (1998). *Islam Today: A Short Introduction to the Muslim World*. I.B. Tauris. p. 94.
2. ↑  Asher, Catherine B. (1992). *Architecture of Mughal India*. Cambridge University Press. p. 210.
3. ↑  Sarkar, Jadunath (Sir) (1919). *Studies in Mughal India*. Calcutta M.C. Sarkar. p. 30, 31.
4. ↑  Havel, E.B. (1913). *Indian Architecture: Its Psychology, Structure and History*, John Murray.
5. ↑  "Archaeological Survey of India Agra working on compiling visual archives on Taj Mahal". The Economic Times.

拎
-

|  |  |
| --- | --- |
| 開放街圖（Open Street Map）嘅標誌 | 喺開放街圖（Open Street Map）嘅**泰姬陵地圖**。 |

* 維基同享中有關泰姬陵嘅資源類
* 泰姬陵嘅官方網站  of the Taj Mahal.
* Description of the Taj Mahal at the Archaeological Survey of India.
* Profile of the Taj Mahal at UNESCO.

|  |  |
| --- | --- |
| 權威控制 | 
* VIAF: 172481610
* LCCN: sh85132019
* GND: 4086583-6
* SUDOC: 030147409
* BNF: cb12162158x（資料）
* ULAN: 500304454
* NDL: 00954708
* NKC: xx0082572

 |
公園大門
 **滴水岩森林公園**（粵拼：dik6 seoi2 ngaam4 sam1 lam4 gung1 jyun2）
係中國廣東廣州一森林公園，2002年起好，喺番禺沙灣街道北村，西靠東新高速公路；南靠市良路同番禺職業技術學院；東靠景觀大道；北靠YM76縣道。

佢前身係1997年2月3號由番禺市人民政府（而家係番禺區人民政府）成立嘅**滴水岩鳥類自然保護區**。

概況
--

公園佔地面積6187.5畝，水面面積約40畝，入面覆蓋咗大面積生態林同好多種鳥類過嚟呢度。園內景物有好多神話傳說響度。

景區
--

神仙床滴水岩水庫同湖心島
### 神仙床

景區中東邊一景。佢係笪板岩經自然風化形成嘅平臺，長約1.5m，闊約1.0m，樣似床仔。周邊綠樹環繞。相傳係神仙遊經呢度時俾當地靚景吸引咗而喺呢度休息而改成噉嘅名。

### 環山逕

景區中心一景，圍住湖心島邊同山崖行，長1350m。周邊有湖心島、松林、竹林、水杉林等景區且路兩邊種咗簕杜鵑同紅花楹等植物，山上空氣清新且有好多雀仔叫。

### 湖心島

景區嘅滴水岩水庫內，南邊一島，面積2畝。好似水庫嘅明珠噉。入面種咗好多花草樹木響度，重有好多魚仔同鷺嚟島附近。

### 竹林

景區南邊一景，帶狀分佈延伸到保護區入面，約40畝。多數係天然生嘅雜竹。竹高2～3m。

### 池柏杉群

景區東南邊一景，約6畝。樹高約6～7m。

### 山松林

景區南邊一景，帶狀輻射分佈，從牛頭崗等山頭嘅山腳一直延伸到山腰，約50畝。植株高約2m。佢係番禺區保存得最好嘅松林。

### 滴水岩水庫

內文：滴水岩水庫 (廣州)
公園山上一景，面積712.5畝，入面有個湖心島。

交通
--

呢個景區嘅交通好唔方便，冇地鐵或其它公共交通直達。

自駕車
* 行高速：到東新高速嘅禺山站落，喺禺山西路行到景觀大道口轉右行4.7km嘅路程先至到。
* 行國道：到105國道嘅K2584標記位轉左入去，喺禺山西路行到景觀大道口轉右行4.7km嘅路程先至到。

巴士
* 滴水岩森林公園總站、留耕堂站

連出去
---

|  |  |
| --- | --- |
|  | 維基同享有多媒體嘅嘢：**DROP WATER ROCK FOREST PARK** |

* 廣州滴水岩森林公園旅遊攻略簡介 永安旅遊
* 沙湾滴水岩森林公园自助游攻略 途牛
* 广州滴水岩森林公园，纯天然的美景，彰显"滴水之恩" 腾讯新闻
**弗里德里希**（Hans-Peter Friedrich，1957年3月10號—）係德國基社盟政治人物，自1998年起成為德國國會議員。

喺總理默克爾嘅領導之下，佢曾經擔任德國聯邦內政部部長（2011－2013年） 同埋德國聯邦食品及農業部部長（2013年－2014年2月），自2017年10月24號起，佢成為咗德國國會副議長。

早年生活
----

佢喺1957年喺拜仁霍夫北部一個叫做Naila嘅小鎮出世。佢有一個法學嘅哲學博士學位，亦有修讀經濟學。喺1990－1991年間，佢曾經喺德國聯邦經濟事務和能源部同埋德國駐美國華盛頓領事館工作。

政治立場同爭議
-------

弗里德里希喺德國少數族裔晚上有著一定嘅爭議，特別係喺德國回教徒嘅議題上，佢曾經同記者講，回教喺德國喺歷史上從未得到支持。

另外，佢喺中國問題上被視為對華友好，亦身兼組織「中國橋」嘅主席，又聲稱中國用40年左右既時間令超過7億人擺脫貧困。喺新疆同香港出現重大人權問題得到國際社會廣泛關注嘅時候，佢就曾經為中國開脫，話中國唔係獨裁國家，言論被唔少歐盟議員、學者猛烈抨擊，同埋指出警告中共已對德國政商學界進行全方位滲透。例如，德國學者穆達就話，佢領導嘅「中國橋」，基本上就係中共講乜佢就講乜，已經成為中共統戰一部分。德國台灣裔時評人成世光就懷疑，佢有負面材料被中共掌握先至願意做中共傳聲筒。

個人生活
----

佢已經結咗婚，有三個小朋友。

參考
--

1. ↑  "Neue Minister ernannt" [New ministers appointed]. *Cabinet of Germany* (德文). 3 March 2011. 喺3 March 2011搵到.`{{cite web}}`: CS1 maint: url-status (link)
2. ↑  Erik Kirschbaum and Eric Kelsey (2 March 2011), German ministers in cabinet reshuffle 互聯網檔案館嘅歸檔，歸檔日期2015年9月24號，. *路透社*.
3. ↑
4. ↑  〈专访 | 德国联邦议院副议长弗里德里希：搭建中德长久沟通之桥\_Der〉. *www.sohu.com* (英文). 喺2021-05-05搵到.
5. ↑  〈身兼「中國橋」主席、德國副議長再為中共洗地 評論：利益驅使下出賣靈魂〉. *Radio Free Asia* (英文). 喺2021-05-05搵到.
6. ↑  Hans-Peter Friedrich: A conservative minister's slow decline *Deutsche Welle*, 14 February 2014.
中國南方航空嘅空中巴士A380
中國南方航空嘅空中巴士A380
**空中巴士A380** 係歐洲空中巴士公司嘅大型客機，亦係全球載客量最高嘅客機，有「空中巨無霸」之稱。A380 有兩層四引擎客機，採最高密度座位安排時可載 850 個乘客，喺典型分頭等、商務、經濟艙嘅安排之下，可以載到 555 個客咁多。

呢架機嘅原型機係喺2004年中第一次亮相，直至2005年1月18號，空中巴士於土魯斯廠房為首架A380舉行出廠典禮。2005年4月27號A380第一次成功試飛，同年嘅11月11號，第一次跨洲試飛去到亞洲嘅新加坡。A380 喺2007年正式運畀買家。

A380投入服務之後，破咗波音747 35年嘅紀錄，成為世上載客量最大嘅民用飛機，不過，烏克蘭嘅安東諾夫設計局造嘅安-225「夢想」運輸機依然係載得最重嘅民用飛機。

截至2019年1月空中巴士總共接咗313架A380嘅訂單，其中234架已經付運，亞聯酋航空係A380最大買家。

2019年2月，空中巴士宣佈會喺完成亞聯酋航空嘅14架同埋全日空嘅3架客機之後，喺2021年停產A380。

註
-

1. ↑  "A380 Freighter Specifications". Airbus S.A.S. 原著喺2006-08-29歸檔. 喺2006-09-16搵到.

出面網頁
----

|  |  |
| --- | --- |
|  | 維基同享有多媒體嘅嘢： **空中巴士 A380** |

* A380 官方資料（白話文）
後奈良天皇木像
**後奈良天皇**（日文：後奈良天皇／ごならてんのう Go-nara Tennō；1497年1月26號—1557年9月27號）係日本第一百一十五位天皇，原名**知仁**（日文：知仁／ともひと Tomohito），響1526年6月9號至到1557年9月27號在位。

佢係後柏原天皇二仔，阿媽係勸修寺藤子。

經歷
--

響1512年佢畀老豆後柏原天皇冊封做皇太子，響1526年後柏原天皇死咗之後佢就登基。但係因為嗰時嘅皇室財政好困難，所以唔可以搞登基儀式。當時嘅皇室窮到要攞佢寫嘅字嚟賣。一直到1536年，由後北條氏、大內氏、今川氏等等名門望族集齊資金，先至搞到登基儀式。

聽講話佢好有善心，每次有地方發生瘟疫、洪水同埋饑荒嘅時候，佢都會代人民祈禱。

響1557年佢死咗，終年六十歲，葬響深草北陵。

### 對將棋嘅影響

聽講佢曾經改良過將棋（嗰時叫小將棋），刪咗「醉象」（日文：酔象，簡稱酔）一棋，同埋加入「打入」爾個規則，形成當今流行嘅本將棋。

用過嘅年號
-----

* 大永
* 享祿
* 天文
* 弘治

仔女
--

* 長皇女 唔知名（1514年至1515年）
* 長皇子 方仁親王（即係正親町天皇）
* 次皇女 永壽女王（1519年至1535年）
* 次皇子 唔知名（1521年至1530年）
* 三皇子 覺恕法親王（1521年至1574年）
* 三皇女 普光女王（？至1579年）
* 四皇女 聖秀女王（1552年至1623年）